Da li električni automobili zaista emituju više ugljen-dioksida od onih sa dizel motorom? : tehnopedija\nMožda vam na prvi pogled ovo poređenje deluje besmisleno, budući da električni automobili ne emituju ugljen-dioksid, već rade pomoću litijum-jonske baterije, koja ima ulogu akumulatora koji doprema električnu energiju elektromotoru.\nMeđutim, u jednoj nemačkoj studiji koju su nedavno sproveli Kristof Buhal, profesor fizike iz Kelna i Hans-Diter Karl i Hans-Verner Zin za Lajbnic institut za ekonomska istraživanja Univerziteta u Minhenu, tvrdi se da Tesla Model 3 emituje od 11 do 28 odsto više ugljen-dioksida tokom svog životnog veka u odnosu na dizel Mercedes C220.\nDo ovih brojki se došlo na osnovu emisije ugljen-dioksida iz proizvodnje električnih baterija, kao i zbog korišćenja fosilnih goriva za proizvodnju električne energije. Iako je ova studija prenošena u medijima uz naslove da su električna vozila bolja za okolinu samo na papiru, dosta je i kritikovana da nije koristila dovoljno realne podatke za sprovedene proračune, kao i da navedeni istraživači nemaju iskustva u izučavanju električnih automobila, piše Milica Simonović za portal Klima101.rs.\nMožda bi bilo zanimljivo za početak napomenuti da se u knjizi „Merchants of Doubt’’, koju su napisali američki istoričari nauke Naomi Orskis i Erik M. Konvej, razmatra kako su određeni naučnici koji su podržavali duvanske kompanije tvrdeći da cigarete nisu štetne po zdravlje, isti oni naučnici koji su danas klimatski skeptici i tvrde da ljudska delatnost nema uticaja na klimatske promene.\nIako su naučna otkrića većine istraživača veoma značajna za kvalitet našeg života i razvoj civilizacije, očigledno je da u nekim slučajevima treba da budemo obazrivi i informisani ko nam predstavlja određene „činjenice’’ i kako ostatak naučne zajednice reaguje na ovako sumnjive tvrdnje. Na žalost, dešava se da politika i jak lobi velikih i moćnih kompanija imaju značajan uticaj na formiranje slike o stvarnosti, pa često umešaju prste i u nauku. Slična situacija se dešava kada takozvani stručnjaci kažu da su električna vozila podjednako ili čak više štetna po okolinu i klimu kao i ona koja koriste fosilna goriva.\nNapad na električna vozila\nGore pomenuta studija nije jedini pokušaj da se javnosti predstavi da su motori sa unutrašnjim sagorevanjem zapravo manje štetni po okolinu od električnih baterija. Nemački automobilski klub ADAC je u oktobru ove godine objavio analizu gde se navodi da ne postoji značajna razlika između ove dve vrste automobila, uzevši u obzir emisiju ugljen-dioksida, dok smo i nekoliko godina unazad imali prilike da često čujemo teorije da je čitava priča o ekološkim prednostima električnih automobila varka, budući da samu struju dobijamo pomoću uglja.\nNaime, iako elektromotori ne emituju ništa, za razliku od motora sa unutrašnjim sagorevanjem, čiju smešu izduvnih gasova čine vodena para, ugljen-monoksid, ugljen-dioksid, štetne PM čestice i azotovi oksidi, električna vozila koriste struju i potrebno ih je svako veče dopunjavati.\nSamim tim, oni su značajni potrošači električne energije, čijom se proizvodnjom u elektranama koje koriste fosilna goriva emituje ugljen-dioksid. Tako se u kritikama električnih vozila tvrdi je emisija zapravo samo premeštena sa jednog mesta na drugo.\nMeđutim, ono što se u takvim tvrdnjama često zanemaruje je činjenica da se struja ne proizvodi samo iz uglja i da će taj trend vremenom sve više ići u korist obnovljivih izvora energije. Već je uočljivo da u razvijenijim zemljama opada procenat proizvodnje struje pomoću fosilnih goriva, a raste pomoću obnovljivih izvora, ali i nuklearnih elektrana, koje ne emituju ugljen-dioksid.\nDruga stvar koja često ostane nespomenuta je činjenica da su čak i termoelektrane na ugalj znatno energetski efikasnije od motora sa unutrašnjim sagorevanjem, što znači da im treba manje goriva da proizvedu istu količinu energije. Čak i kada bi struja za jedan električni automobil dolazila isključivo od uglja, koji je najprljaviji energent, električna vozila bi ponovo bila uporediva i sa najekonomičnijim automobilima na benzin.\nNaredni razlog za kritiku je emisija gasova sa efektom staklene bašte tokom proizvodnje baterija. Da bi se napravile baterije, potrebna je energija, što dovodi do emisije ugljen-dioksida, ali je pitanje u kojoj količini.\nKompanije ne objavljuju javno detalje proizvodnog procesa zbog konkurencije, a podaci iz naučne literature su često zastareli. Budući da optimizacijom proizvodnje i korišćenjem obnovljivih izvora energije, kao što to radi Gigafabrika, koja proizvodi baterije za Tesla električne automobile, emisija postaje sve manja, jasno je da zastareli podaci koji se koriste u navedenim studijama pokazuju emisije koje su znatno veće od realnih.\nNe radi se samo o gasovima sa efektom staklene bašte\nOno što se često zanemaruje u tekstovima koji upoređuju uticaje električnih i „običnih” automobila je činjenica da izduvni gasovi motora sa unutrašnjim sagorevanjem, pored toga što utiču na globalno zagrevanje, zagađuju i vazduh u gradovima. Jedna skorašnja studija pokazala je da je dodatno zagađenje od dizel vozila odgovorno za oko 5.000 preuranjenih smrti u Evropi godišnje.\nTakođe, nisu uzete u razmatranje ni činjenice iz javnosti poznatog skandala Folksvagena, takozvanog Dizelgejta. Kada je otkriveno da je ovaj nemački gigant ugrađivao softver u dizel automobile, čija je uloga bila da prepozna kada je vozilo u laboratoriji na testiranju izduvnih gasova i da tada uključi sisteme koji će smanjiti emisiju štetnih gasova koje ispitivači prate. Kada bi automobili prošli testiranje, ovi sistemi bi se isključili, a zagađivanje okoline je bilo mnogo veće nego ono detektovano u laboratoriji.\nProblem je u tome što sami proizvođači automobila vrše testove zagađenja i procenjuje se da u proseku, u realnim uslovima, dizel automobili emituju 4,5 puta više gasova koji zagađuju vazduh, nego što je dozvoljeno, a Mercedes spada u ovaj prosek. Sa druge strane, električni automobili ne vrše aerozagađenje.\nDa li Tesla Model 3 zaista više zagađuje od Mecedesa C220?\nPre svega, u studiji je preuveličana količina emisije gasova sa efektom staklene bašte tokom proizvodnje baterija, pa se navodi da se po kilovatu baterije emituje oko 170 kilograma ugljen-dioksida. Međutim, izvori koji su korišćeni za dobijanje ovih podataka su kritikovani jer nisu aktuelni i procena je da trenutni prosek zapravo oko 65 kilograma CO2 po kilovatu. Pri tom se nije razmatrala mogućnost reciklaže baterija, a ni način na koji se proizvode baterije za Tesla automobile, što već postaje po malo smešno.\nBudući da se u studiji upoređuju Tesla Model 3 i Mercedes C220, zdravorazumski bi bilo da se u obzir uzme proizvodnja baterija u Gigafabrici koja koristi obnovljive izvore energije. Ilon Mask je više puta izjavio da fabrika kupuje i koristi 100 odsto obnovljivu energiju, dok će vrlo uskoro biti završen veliki projekat koji će omogućiti fabrici da koristi isključivo čistu energiju koju je sama napravila. Ove činjenice su elegantno zanemarene u nemačkoj analizi.\nTakođe je potcenjena dužina životnog veka baterija. Navodi se da je posle pređenih 150.000 kilometara neophodno kupiti novu bateriju, dok u realnosti, statistika govori da korisnici Tesla automobila menjaju bateriju nakon 500 do 800.000 pređenih kilometara, što značajno smanjuje pretpostavljenu emisiju ugljen-dioksida.\nKada bi se ove, ali i druge korekcije primenile u studiji, došlo bi se do zaključka da elektična vozila emituju 63 odsto manje ugljen-dioksida nego što je navedeno, a krajnji rezlutat bi bio da bi se emisija ugljen-dioksida Mercedesa povećala sa 141 na 221 gram po pređenom kilometru, a Tesla Modela 3 opala sa 167 na 83 grama po kilometru.\nZašto se vodi negativna kampanja protiv električnih automobila?\nElektrični automobili predstavljaju sve ozbiljniju konkurenciju kompanijama koje proizvode vozila na dizel i benzin i neminovno je da će i sami biti primorani da se u jednom trenutku prebace na porizvodnju električnih automobila, ako žele da ostanu na tržištu. Za njih situacija nije tako crna, ali svakako zahteva velika ulaganja i optimizaciju proizvodnog procesa. Međutim, za naftne kompanije ovo predstavlja posebnu pretnju. Sasvim sigurno je da su svesni da će u jednom trenutku motor sa unutrašnjim sagorevanjem postati muzejski eksponat, ali dok još mogu da ekonomski profitiraju od njegovih korisnika, koristiće se raznim sredstvima da taj profit uvećavaju koliko god dugo je to moguće.\nStiže druga generacija: Šta nedostaje aktuelnom “prekolopnicima” da bi opstali na tržištu?\nAsus-ov mini GPU za Intelov mini gejming PC


Nemam razloga da krijem porodicu! Ona je moja najveća podrška! – Poznati.info\nIako mnoge njegove kolege kriju svoje lepše polovine, pa i decu, sve popularniji Emir Habibović kaže da nema ni jedan razlog to da radi.\n„Ja se prvenstveno ne stidim svog izbora. Imam lepu i pametnu suprugu, prelepu devojčicu i dobrog sina i nemam ni jedan razlog da ih krijem. Osim toga, supruga je neko ko me podržava i razume moj posao i česte izostanke od kuće, putovanja i nastupe i raduje se svakom mom uspehu, tako da ja spadam u onu grupu pevača koji rado pričaju o porodici“ – kaže zadovoljno Emir.\nIako je zauzet i ima jako malo slobodnog vremena, Emir uspe da iskombinuje par dana, kako bi sa suprugom i decom otišao do svog rodnog Bara u posetu roditeljima.\n„Najviše volim ta naša zajednička druženja i okupljanja i obavezno svaki slobodan trenutak provodim u Baru, posebno leti, kada se dobro odmorim na moru“ – priznaje Emir i dodaje…\n„Ja verujem da kad imaš želju, nadješ i način, posebno kad su ljudi složni, što je slučaj sa mojom familijom, pa zajedničke trenutke provodimo uz mnogo smeha i dobru klopu!“\nIako je bilo planirano da u septembru izda dve nove pesme, Emir će ipak izdati tri. Treća će biti posvećena njegovom trinaestogodišnjem sinu, koji je prošle nedelje proslavio rodjendan. Pored poklona, Emir je sinu posvetio i jednu pesmu, koja će biti taj treći singl u septembru.\nA koliko je Emir nežan i pažljiv otac, najbolje govore fotografije koje su pred Vama.


Nikola Janić | Prevod pisma Švedskom predsedniku\nPrevod pisma Švedskom predsedniku\nPoštovani predsedniče Goran Persson,\nZahvaljuem se na ljubaznom pismu koje si mi poslao 20 decembra a koje se odnosilo na buduci švedsko-jugoslovenski susret na najvišem političkom nivou.\nRadosno je i daje nadu da je moja otadžbina najzad na puti iz dugogodišnje internacionalne izolacije o da će uskoro da zauzme mesto koje joj spravom pripada u evropskom društvu.\nNasuprot predhodnom pismu razlog ovom mom obraćanju je više komlikovan i veoma žalostan.\nMinistar odbrane gospodnim Bjorn von Sydow izjavio je danas da će EZ diskutovati predlog Belgije da se osnuje medicinska radna grupa povodom podataka o smrtnim slucajevima medju vojnicima zapadnih zemalja koji su učestvovali o mirovnim operacijama na Kosovu i Bosni.\nIspred Srpskog saveza zamoljavam da Švedska iskoristi početak svog mandata kao predsedavajućeg Evropske Zajednice i predloži da se ispitivanje proširi, odnosno da ne obuhvata samo vojnike KFOR-a, već da Evropska zajednica zajedno sa jugoslovenskim vlastima osnuje komisiju koja će ispitati globalne zdravstvene probleme i zagadjenost sredine nastale posle Nato bombardovanja.\nOd samo nekoliko hiljada italijanskih vojnika koji su se kratak period nalazili na kontaminiranom prostoru, već ih je 6 umrlo od leukemije. Logično pitanje je koliko je možda ljudi umrlo, koliko razbolelo ili koliko će se njih tek u buduce razboleti među više miliona Srba, albanaca i ljudi drugih nacionalnosti koji permanentno žive u tim delovima Srbije (računajući i Kosovo), Jugoslavije i Republike Srpske u Bosni na koja su ispaljivni radioaktivni projektili?\nPotreba saznanja o tome je veoma akutna jer postoji mogućnost da ista boles koja je usmrtila italijanske vojnike u budućnosti bude uzrok većih žrtava u Jugoslaviji nego što ih je bilo za vreme rata i bombardovanja. Ako bi se to desilo onda zapad mora već biti spreman da solidarno pomogne tom narodu i zemlji u lečenju ovih ljudi.\nU našoj zemlji, Švedskoj, ljudska prava i ljudski životi, bez obzira gde ljudi živeli, uvek su bila isto vrednovana.\nU nadi i verovanju da će švedska vlada delovati da isto pravo svake osobe na zdravlje i život bude nepovredljivo, očekujemo da će se ovom zahtevu Srpskog saveza dati prioritet i potrebna pažnja.\n← Ne prihvaćena ruka – potvrda razlogu za ponos\nZločini na Kosovu se nastavljaju →


Hašim Tači podneo ostavku na mesto predsednika Kosova, ide u Hag\n05 novembar, 2020\nHašim Tači podneo ostavku\nPredsednik Kosova Hašim Tači podneo je ostavku na ovu funkciju, jer su kako je saopštio Specijalizovana veća u Hagu protiv njega potvrdila optužnicu za ratne zločine i zločine protiv čovečnosti. Optužnica je potvrđena i za Kadrija Veseljija bivšeg predsednika kosovskog parlamenta, koji danas putuje u Hag.\nDa je protiv njega potvrđena optužnica, Tači je saopštio na konferenciji za novinare.\n"Pre nekoliko trenutaka sam informisan od nadležnih ljudi da je sudija iz Specijalizovanih veća potvrdio optužnicu protiv mene. Ovo su ključni momenti za mene, moju potrodicu i za vas koji ste me podržavali i koji ste mi verovali ove tri decenije u borbi za nezavisnost i izgradnji države. U uskoj saradnji sa pravdom, od ovog trenutka sam na raspolaganju pravdi", rekao je Tači.\nEULEX uhapsio predsednika Udruženja veterana OVK, pa ga prebacio u Hag\nTači je kazao da podnosi ostavku na funkciju predsednika Kosova zbog toga što ne želi da se pred sudom pojavi u funkciji predsednika.\n"Da bih zaštitio integritet Republike Kosova, države Kosova, integritet i dostojanstvo građana Republike Kosova, naroda Kosova, poštujući i partnerstvo sa međunarodnom zajednicom, danas podnosim ostavku na mesto predsednika Republike Kosova", kazao je Tači.\nTači je poručio političkim snagama Kosova dane produbljuju institucionalnu krizu i očuvaju mir, jer kako je kazao Kosovo nema vremena za gubljenje. Pozvao je igrađane da pokažu smirenost i izbegnu kako je istakao, svaku vrstu javne manifestacije sa motivima podrške ili protesta.\n"Optužnica protiv mene i mojih saboraca je nova cena koju treba da platimo za slobodu naše zemlje i našeg naroda. Vrlo lako kao i mnogi mogao sam da se ne nađem u ovakvoj situaciju, kao oni koji su dali život za nezavisnost i slobodu. Srećan sam što sam živ i što sam mojim očima video naš vekovni san koji je postao stvarnost. Ponosan sam što sam bio pripadnik OVK i što smo se zajedno sa našim saveznicima borili protiv režima Slobodana Miloševića i što smo stekli slobodu", naveo je Tači.\nRanije danas i bivši predsednik Skupštine Kosova i aktuelni lider Demokratske partje Kosova Kadri Veselji potvrdio je da su Specijalizovana veća Kosova sa sedištem u Hagu protiv njega potvrdila optužnicu za ratne zločine i zločine protiv čovečnosti. Veselji je u saopštenju za javnost naveo da će danas otputovati u Hag.\nSpecijalizovano tužilaštvo u Hagu je 24. aprila 2020. Podiglo je optužnicu protiv kosovskog predsednika Hašima Tačija, lidera DPK Kadrija Veseljija i još nekoliko lica koja se terete za niz zločina protiv čovečnosti i ratnih zločina, uključujući ubistvo, prisilno nestajanje lica, progon i mučenje.\nU sredu je uhapšen i odveden u Hag još jedan bivši predsednik kosovske skupštine, Jakup Krasnići. On je tokom sukoba na Kosovu bio portparol Oslobodilačke vojske Kosova, ali još uvek nije javno poznato za šta se tereti u optužnici koja je protiv njega podignuta.\nPojava dosijea Specijalizovanih veća kao tendencija zastrašivanja svedoka\nTači otkazao dolazak u Vašington zbog optužnice, Grenel očekuje Vučića i Hotija u Beloj kući\nLajčak: Zajednica srpskih opština biće formirana posle potpisivanja sporazuma Kosova i Srbije\nLajčak i Tači u Prištini: Kosovu potreban dijalog i sveobuhvatan sporazum


Projekcija dokumentarnog filma "Zapisi iz ćelije broj 12" - LookerWeekly.com magazin\nVelika sala Doma omladine Beograda, Subota, 11. mart 2017. u 20:00. Ulaz je slobodan!\nPosle premijere u Njujorku i promocije filma u američkim zatvorima, dokumentarni film “Zapisi iz ćelije broj 12” biće prikazan u Domu omladine Beograda u subotu 11. marta, s početkom u 20h. Posle projekcije filma sledi tribina i razgovor sa autorkom filma Marinom Kovačević i Đorđem Vasiljevićem, bivšim osuđenikom i glavnim akterom predstave i filma, o procesu spremanja predstave “Zapisi iz ćelije broj 12”.\nFilm “Zapisi iz ćelije broj 12” epilog je pozorišne predstave po motivima ‘Zapisa iz podzemlja’ Dostojevskog, nastale u koprodukciji Službe za tretman Okružnog zatvora u Beogradu i nevladine organizacije Centar za rehabilitaciju imaginacijom. Predstava je izvedena sedamnaest puta u matičnoj ustanovi i u najvećim srpskim zatvorima uz veliko finale, izvođenje za javnost u Domu omladine Beograda.\nAutorka ovog projekta Marina Kovačević, premijerno je prikazala film i program rehabilitacije kroz umetnost na međunarodnoj naučnoj konferenciji u Njujorku, a posle premijere je posetila nekoliko američkih federalnih zatvora u Kentakiju, Mičigenu i Sen Kventinu, gde se film prikazuje kao deo programa rehabilitacije za američke osuđenike.\nAutorka: Marina Kovačević, osnivač i direktorka nevladine organizacije Centar za rehabilitaciju imaginacijom CRI i doktorantkinja na Fakultetu dramskih umetnosti u Beogradu\nSpecijalni gosti srpske premijere prošetali crvenim tepihom najmodernijeg bioskopa u gradu\nFinalista pinkovih zvezdica najavio spot sa muzikom iz filma


Tagovi: Igor Lukšić\nNakon ostavke dosadašnjeg premijera Mila Đukanovića, crnogorski predsjednik Filip Vujanović je, uz konsultacije s čelnicima parlamentarnih stranaka, Parlamentu predložio kandidata Demokratske partije socijalista Igora Lukšića za mandatara nove Vlade. Nakon izbora i podrške 46 poslanika vladajuće koalicije, Lukšić je s dvojicom potpredsjednika i 15 ministara položio zakletvu.\nNovi je premijer tokom rasprave u Parlamentu rekao da će njegova Vlada nastaviti da sprovodi prioritete Đukanovićeva kabineta, da će ključni zadatak biti ispunjavanje zadataka iz Brisela kako bi zemlja dobila datum za početak pregovora o članstvu, kao i da će lično koordinirati tim poslom.\nU novu je Vladu izabrano samo petero novih ministara, koji su zamijenili Đukanovićeve dugogodišnje kadrove. Tako je na dužnost potpredsjednika Vlade za politički sistem i ministra pravde izabran Duško Marković, koji je do prije pola godine bio šef ozloglašene Agencije za nacionalnu bezbjednost, a od kraja jula ministar bez portfelja. Resor finansija vodiće dosadašnji Lukšićev pomoćnik u Ministarstvu finansija Milorad Katnić, a ekonomije Vladimir Kavarić. Konačno je, nakon četiri mandata, zamijenjen ministar turizma i održivog razvoja Predrag Nenezić, pa je tako novi ministar ključne privredne grane Crne Gore Predrag Sekulić. Ministarstvom poljoprivrede rukovodiće dosadašnji gradonačelnik Bijelog Polja Tarzan Milošević, dok će resor nauke i tehnologije voditi Sanja Vlahović. U ključnim ministarstvima nije bilo većih personalnih promjena, pa će tako Ministarstvo vanjskih poslova i dalje voditi Milan Roćen, Ministarstvo unutrašnjih poslova i javne uprave Ivan Braković, a odbranom će rukovoditi Boro Vučinić.\nManje promjene u vladi, kao i kompletan izbor i imenovanje Lukšića za mandatara, opozicija i pojedinci protumačili su kao Đukanovićevu vladavinu iz sienke, što je novi premijer prokomentarisao kao neosnovane sumnje, pozivajući opoziciju na saradnju. Igor Lukšić poslanicima je objasnio da će nova Vlada nastaviti da djeluje kao i prethodna, a prioriteti će i dalje ostati članstvo Crne Gore u NATO-u i Evropskoj uniji, regionalna saradnja, ekonomski prosperitet države i sprovođenje reformi.\nNa putu u Evropu\n– Ocijenio sam da treba objediniti Ministarstvo vanjskih poslova i evropskih integracija u jedan resor. To nije ništa novo nego provjerena praksa u nekim zemljama. Za novu Vladu nema prečeg zadatka od pune mobilizacije na ispunjavanju sedam zadataka Evropske komisije koje moramo ispuniti da bismo dobili zeleno svjetlo za započinjanje pregovora – objasnio je Lukšić svoje poteze. Najavio je da će raditi na očuvanju fiskalne i finansijske stabilnosti, depolitizaciji javne uprave, da će transparentnije trošiti novac poreskih obveznika i učiniti sve da država postane efikasniji servis građana.\nOpozicija smatra da je Lukšić ipak svojim dosadašnjim političkim angažmanom zaslužio šansu, ostajući pri tvrdnji da će se “teško izboriti” s uticajem prethodnika Mila Đukanovića na izvršnu vlast. Zamjerili su mu na diskontinuitetu s dosadašnjom ekonomskom politikom, kao i to što u ekspozeu nije prvo naglasio pitanje borbe protiv korupcije i organizovanoga kriminala, što je pored jačanja vladavine prava, depolitizacije pravosuđa i reforme državne uprave jedan od ključnih uslova za dobivanje datuma za pregovore o članstvu u EU-u.\nVlada Igora Lukšića 39. je sastav po redu, a u prethodnih dvadeset godina Milo Đukanović pet je puta bio premijer.


Džaferović pisao Michelu: U startu onemogućiti priče o prekrajanju granica – TVSA.BA\nČetvrtak, 19 Maja, 2022 12:18\nNaslovna/Vijesti/Bosna i Hercegovina/Džaferović pisao Michelu: U startu onemogućiti priče o prekrajanju granica\nPetak, 16 Aprila 2021, 11:40\nNakon izvještavanja medija u Republici Sloveniji o postojanju „non paper“ dokumenta o promjeni granica na Zapadnom Balkanu, stvorena je percepcija u bosanskohercegovačkoj javnosti da se od strane nekih krugova unutar Evropske unije radi na ugrožavanju teritorijalnog integriteta Bosne i Hercegovine, navodi se u pismu koje je predsjedniku Evropskog vijeća Charlesu Michelu uputio član Predsjedništva BiH Šefik Džaferović.\n-Ova dešavanja su dovela do ozbiljne destabilizacije i uznemirenosti u našoj zemlji, s obzirom da secesionističke političke snage, koje već duži period prijete otcjepljenjem entiteta Republika Srpska, navedene indicije javno tumače kao dokaz o postajanju podrške unutar Evropske unije njihovim secesionističkim planovima.\nEvropska unija je jedan od svjedoka Dejtonskog mirovnog sporazuma, kojim je okončan rat u Bosni i Hercegovini. Temeljnim odredbama ovog međunarodnog sporazuma potvrđen je kontinuitet države Bosne i Hercegovine, u međunarodno priznatim granicama s kojima je postala članica Ujedinjenih nacija, te je decidno zabranjeno otcjepljenje bosanskohercegovačkim entitetima, navodi Džaferović.\nEvropska unija je, ističe on u pismu, uz Sjedinjene Američke Države, u proteklih 25 godina od potpisivanja Dejtonskog mirovnog sporazuma, glavni stabilizirajući faktor u BiH, zahvaljujući čijem pozitivnom utjecaju su napravljeni brojni koraci u poslijeratnoj obnovi naše zemlje i njenom reformskom razvoju.\n-Imajući u vidu evropsko iskustvo u prvoj polovici 20. stoljeća, kao i ranije pokušaje etničke podjele Bosne i Hercegovine tokom agresije 90-ih koji su kulminirali genocidom u Srebrenici, svaki naredni pokušaj prekrajanja granica ugrozio bi mir u našoj zemlji i regionu. To bi zasigurno narušilo stabilnost Evrope, utemeljene na principu nepromjenjivnosti granica. S obzirom da se radi o vrlo opasnim stvarima, osjetio sam potrebu da Vam skrenem pažnju da se ovakve inicijative trebaju u startu onemogućiti. Bosna i Hercegovina očekuje od Evropske unije više pažnje kredibilnoj perspektivi članstva Bosne i Hercegovine u EU, naveo je Džaferović u pismu predsjedniku Evropskog vijeća.\nKS: 119 novozaraženih koronavirusom i 179 oporavljenih osoba\nOdržana konferencija za medije ministra privrede Kantona Sarajevo Adnana Delića


Zainteresovanost kompanije "Alibaba" jedinstvena prilika za Srbiju - PKS-RPK Novi Sad\nZainteresovanost najveće kineske internet prodavnice “Alibaba“ za otvaranje logističkog centra u Srbiji je jedinstvena prilika za našu zemlju, kaže državni sekretar u Ministarstvu trgovine, turizma i telekomunikacija Tatjana Matić.\n„Ovo je jedinstvena prilika za Srbiju , ne samo da u saradnju sa najvećom internet kompanijom kao što je ‘Alibaba’ razvije jedan logistički distributivni centar u bude za ovaj deo Evrope glavna fokalna tačka, već da pored toga razvijemo i neke druge digitalne platforme“, rekla je Matić za RTS.\nOna je pojasnila da bi to mogle da budu digitalne platforme za elektronsku trgovinu, ali i za onlajn turizam, jer “Alibaba“ ima platformu i za onlajn turizam, što je malo poznato.\nU Srbiji već nekoliko dana boravi Nacionalna komisija za reforme i razvoj Kine, a juče su sa predstavnicima Ministarstva trgovine, turizma i telekomuinikacija imali skup „Informatički put svile za informacionu povezanost“.\nMatić kaže da je usaglašeno da se radi na četiri prioritetne oblasti – elektronska trgovina, logistika, razmena tržišnih informacija, onlajn turizam i pameti gradovi.\n„Od ove četiri oblasti, Alibaba može da bude partner u tri, kako nekom javnom preduzeću, tako i privatnim kompanijama“, naglasila je ona.\nOsim “Alibabe“ u Srbiji je u sredu, 27. septembra 2017 godine, bilo još jedanaest kineskih kompanija koje se bave informaciono-komunikacionim tehnologijama koji su razgovarali sa srpskim privrednicima.\n„Pre Srbije bili su u Češkoj i Mađarskoj gde su ispitivali tržište. Želeli da vide kakve uslove država daje, kroz povoljniju investicionu klimu“, naglasila je Matić.\nU Vojvodini broj radnih mesta porastao na 511.313\nProšle godine u Srbiji je bilo 2.009.785 zaposlenih, pokazuju podaci Republičkog zavoda za statistiku. Zaposlenih kod pravnih lica i…\nDo kraja godine oko 2,5 miliona turista u Srbiji\nDirektorka Turističke organizacije Srbije Marija Labović izjavila je da je broj turista u Srbiji od početka godine povećan za…\nNIS ostvaruje najveću dobit, FIAT najveći izvoznik\nKompanija NIS Gaspromnjeft vodeća je u Srbiji po neto dobiti i prihodima u 2014, dok je u istoj godini…


PRAVE VELIKU GREŠKU Bakir Izetbegović "udario" na Srbiju, nimalo ih nije štedio!\nNaslovnica Posljednje vijesti PRAVE VELIKU GREŠKU Bakir Izetbegović “udario” na Srbiju, nimalo ih nije štedio!\nPRAVE VELIKU GREŠKU Bakir Izetbegović “udario” na Srbiju, nimalo ih nije štedio!\nStrategija odbrane i nacionalne bezbjednosti Srbije, koja je jučer predstavljena u Skupštini te zemlje, ukazuje da Srbija još uvijek pogrešno tumači Dejtonski mirovni sporazum, stoji u saopćenju SDA koja je reagovala nakon što je Srbija jučer predstavila novu Strategiju odbrane i nacionalne bezbjednosti u kojoj je naglašeno da je “očuvanje entiteta Republika Srpska” vanjsko-politički prioritet te zemlje.\nSaopćenje vam prenosimo u cijelosti u nastavku.\nTretiranje ustavnog poretka Bosne i Hercegovine, kao prioriteta u strategiji nacionalne odbrane Srbije, predstavlja očiglednu zamjenu tezu. BiH nikada nije ugrožavala suverenitet i teritorijalni integritet Srbije, već je upravo bilo suprotno.\nUnutrašnji odnosi BiH nisu nikakva prijetnja odbrani Srbije, te njihovo uvrštavanje u strategiju odbrane predstavlja još jedan izraz paternalističkog i agresivnog odnosa Ministarstva odbrane Srbije prema BiH.\nSrbija nije nikakav garant Dejtona, već je svojim potpisom samo priznala učešće u ratu u Bosni i Hercegovini. Garanti Dejtonskog sporazuma su velike sile na čelu sa SAD-om, a pokušaj Ministarstva odbrane Srbije da Srbiju svrsta u taj red velikih sila ukazuje samo na nerealne pretenzije zvaničnog Beograda.\nKada se već referiše na Dejtonski mirovni sporazum, Ministarstvo odbrane treba prije svega da u svoje akte uvrsti prvi član Dejtonskog mirovnog sporazuma kojim je Srbija obavezana «da se uzdržava od bilo kakvih akcija protiv teritorijalnog integriteta i političke nezavisnosti Bosne i Hercegovine», zaključuju iz SDA.\nPrethodni članakDOSTA JE LAŽI Objavljen snimak s nadzorne kamere: Policajac službenim autom usmrtio staricu\nNaredni članakPismo dječaka iz BiH Djeda Mrazu je nevjerovatno! Ovo morate pročitati\nNa džamiji osvanuli uvredljivi natpisi na račun Alije i Bakira Izetbegovića\nBakir Izetbegović udaje kćerku Jasminu: Poznato kada je svadba, stiže i turski predsjednik Erdogan!


Home AP Vojvodina Potpredsednik Ćurčić u Subotici i Senti o kreiranju privrednog ambijenta za otvaranje...\nPotpredsednik Pokrajinske vlade i predsednik Saveta za koordinaciju i praćenje aktivnosti u oblasti ekonomskog razvoja na teritoriji AP Vojvodine Branko Ćurčić posetio je danas Suboticu i Sentu, gde se razgovaralo o aktivnostima koje treba da doprinesu održivosti investicionog nivoa u Pokrajini i kreiranju privrednog ambijenta za otvaranje novih radnih mesta.\nPotpredsednik Ćurčić je u razgovoru sa predsednikom Opštine Senta Rudolfom Cegledijem i članom Gradskog veća zaduženim za privredu u Subotici Srđanom Samardzićem istakao da je cilj poseta vojvođanskim gradovima i opštinama da se razmene informacije o aktuelnoj situaciji u privredi i ekonomskim kretanjima.\nAkcenat je, kako je Ćurčić naveo, na razvijanju industrijskih zona kako bi se privukli strani i domaći ulagači, zatim na unapređenju rada postojećih i otvaranju novih biznis inkubatora, kao i na razvoju ženskog i socijalnog preduzetništva.\nPotpredsednik je obišao i biznis inkubatore u Subotici i Senti, koji već deceniju i po pružaju podršku razvoju malih i srednjih preduzeća i preduzetništva, obezbeđivanjem tehničkih, poslovnih i obrazovnih usluga.\nPoslovni inkubator u Senti danas ima tri stanara koja se bave proizvodnjom odnosno uslugama – šivenjem odeće, proizvodnjom predmeta od drveta i knjigovodstvom. U subotičkom biznis inkubatoru posluje devet preduzeća, koja zapošljavaju 50 radnika. Ova preduzeća bave se proizvodnjom nameštaja, informatičkom obukom, turizmom.\nPrevious articleSkoro 20 miliona dinara za 49 projekata visokoobrazovnih ustanova u AP Vojvodini\nNext articleOrganizovat će se “Međunarodni dan muzike”


Niklijada (3) : Crnogorci ne odustaju od kopanja po Srbiji ! – ШУМАДИЈСКЕ НОВИНЕ\nKompanija „Srbija nikl“ pripremila je novi zahtev za geološko istraživanje rude nikla u Mokroj Gori i u Vardištu u Republici Srpskoj, izjavio je danas vlasnik te firme Radomir Vukčević.\n„Očekujemo da će se istraživanje uspešno obaviti da bi se utvrdilo da li ima dovoljno te rude, da li je eksploatacija ekonomski isplativa nakon čega bi se išlo u otvaranje rudnika i izgradnju fabrike“, rekao je on novinarima na Rudarsko-geološkom fakultetu u Beogradu, gde je održana debata o geološkim istraživanjima nikla u Srbiji.\nVukčević je podsetio da crnogorska firma „Srbija nikl“ ima dve koncesije na geološka istraživanja od po 100 kvadratnih kilometra na području Topole, Aranđelovca i Kragujevca, kao i na području Trstenika i Vrnjačke Banje.\n„Ohrabrujuće je da je struka počela da govori o tom poslu“, rekao je on, pozdravljajući organizovanje okruglog stola čiji su učesnici ocenili da su Srbiji potrebna geološka istraživanja rudnih resursa jer ogromna bogatstva leže u utrobi zemlje.\nOne Thought to “Niklijada (3) : Crnogorci ne odustaju od kopanja po Srbiji !”\n12 октобра, 2012 at 6:39 pm\nМислим да „Србија никл“ ровари а не жели да копа по Србији.ако им је до истраживања никла нека то ураде у Црној Гори .Подржавам Милицу Марковић у целости: СРБИЈИ НЕ ТРЕБА НИКЛ И НЕЋЕМО ЕКСПЛОАТАЦИЈУ“


(Foto Koha ditore)\nU pismu upućenom medijima koje je objavljeno na sajtu Kohe ditore 24. oktobra navodi se da je „Janjić u ovom intervjuu ponovo izneo neistine i dao antialbanske izjave“.\n„Želimo da podsetimo Savu Janjića da ovaj manastir ima istorijsku prošlost koja više pripada Albancima nego Srbima. Ova činjenica je potvrđena i u knjizi arhimandita Dečana, Serafima Ristića, koji u svom spisu ’Dečanski spomenici’ objavljenom u Beogradu 1864. godine, u delu sa opisima običaja u crkvi u Dečanima, između ostalog navodi da monahinje u ovom manastiru pevaju molitvu: ’O patrijarhalni čuveni manastire u regionu Dardanije, ustani jer je vreme’. Ovo je jasan dokaz i argument da je ovaj manastir sagrađen u Dardaniji, delu drevne Ilirije, koja je bila zemlja Albanaca i da je bio deo religioznog kulta lokalnog albanskog stanovništva“, navodi se u tekstu.\nOgranak Saveza kosovskih istoričara "Ali Hadri" u Dečanima podseća u svom javnom pismu igumana Savu Janjića da je manastir Dečani, „tokom našeg oslobodilačkog rata na čelu sa Oslobodilačkom vojskom Kosova (1998-1999), bio sedište saradnika onih koji su služili u interesu srpskog i nealbanskog oca“.\n„Takođe, ovom prilikom podsećamo igumana Janjića da je on bio taj koji je u manastiru Dečani tokom 1998. i 1999. organizovao i držao bogosluženje, osveštavanje kađenjem i blagosiljanje svetom vodicom stotina pripadnika srpskih paravojnih jedinica koji su zatim činili zločine u Dečanima i šire“, navodi se u saopštenju.\n„Činjenice govore jasno, kao i snimci i slike iz vremena kada je iguman Sava Janić zabeležen u crkvenim masama, među pripadnicima policijskih i paravojnih snaga“, navodi se u javnom pismu istoričara Kosova.


IPARD - Agro Smart - portal pametne poljoprivrede\nMinimalan iznos podsticaja koje korisnik može da ostvari u okviru svih sektora je 10.000 evra, u okviru sektora voća i i povrća i sektora mesa je milion evra, dok u sektoru mleka korisnici mogu da ostvare podsti...\nFoto: poljoprivreda.info Portal poljoprivreda.info objavio je intervju sa glavnom urednicom portala Agrosmart Slađanom Gluščević, koji prenosimo u celini. Intervju je zanimljiv pre svega što kroz odgovore na pitanja k...\nMladi poljoprivrednik Bojan Janićijević obrađuje više od 14 hektara zemlje, od kojih se 12 nalazi pod višnjama. Cena traktora je 1.470.000 dinara\nNa četvrtom zasedanju Odbora za praćenje sprovođenja IPARD programa biće predstavljeni predlozi za njegovu izmenu, kao i priprema akreditacije za još dve mere.\nNedimović je posetio prvi sajam poljoprivrede u Sremskoj Mitrovici i tom prilikom istakao da je oko 1.300 mladih konkurisalo za budžetska sredstva\nNa skupu u Austriji predstavljene su najbolje prakse, kao i veština i znanja neophodni za uspešno upravljanje podrškom EU u oblasti poljoprivrede, ruralnog razvoja i ribarstva.\nTest za srpsku poljoprivredu i da li je ona u stanju da koristi sve što nudi Zajednička poljoprivredna politika EU Šef Delegacije EU u Srbiji Sem Fabrici uručio je danas u Beogradu finansijski sporazum IPARD II o dode...


Vesti online / Vesti / Srbija / Lavrov: Moskva prihvata ono što Srbiju zadovoljava\nI da ponovi: Nema sličnosti između Krima i Kosova\n- Stav Rusije o kosovskom pitanju apsolutno je jasan i nepromenljiv - regulisanje ovog problema moguće je isključivo na osnovu međunarodnog prava i u okvirima određenim u rezoluciji Saveta bezbednosti UN 1244 - rekao je Lavrov.\nKomentarišući sličnosti slučajeva Kosova i Krima, Lavrov je za "Politiku" izjavio da su apsurdni pokušaji onih koji su režirali odvajanje Kosova od Srbije, bez ikakvog referenduma, da stave pod sumnju slobodno izražavanje volje Krimljana. On je naveo da je Rusija upozoravala da će uvođenje u međunarodnu upotrebu modela proglašenja nezavisnosti određenih teritorija stvoriti presedan.\n* "Samo robovi bi priznali Kosovo, a Srbi to nisu"\n* "Zapad bi slavio Vučića kada bi rekao 'ne' Putinu"\n- Više puta smo skretali pažnju da u poslednje vreme zapadna alijansa na čelu sa SAD naširoko koristi dvostruke aršine, krši temeljna načela međunarodnog prava, bezočno se direktno meša u unutrašnje stvari suverenih država - naveo je Lavrov uoči posete Srbiji.\nMinistar spoljnih poslova Rusije Sergej Lavrov doputovao je večeras u radnu posetu Beogradu, a na aerodromu "Nikola Tesla" dočekao ga je šef srpske diplomatije Ivica Dačić.\nZvanični deo posete biće obavljen sutra, kada će se Lavrov sastati sa najvišim zvaničnicima Srbije sa kojima će razgovarati o bilateralnim odnosima, kao i o predsedavanju Srbije OEBS-u, saopštilo je Ministarstvo spoljnih poslova.\nLavrova je dočekao kolega Ivica Dačić\nU ambasadi Rusije u Beogradu ranije je rečeno Tanjugu da je predviđeno da se ruski ministar spoljnih poslova sastane sa predsednikom Srbije Tomislavom Nikolićem, premijerom Aleksandrom Vučićem i šefom diplomatije Ivicom Dačićem.\nLavrov će sutra ujutro položiti venac na Groblje oslobodilaca Beograda povodom 70. godišnjice pobede nad nacističkom Nemačkom u Drugom svetskom ratu, uz vojni orkestar i gardiste - učesnike Parade pobede u Moskvi 9. maja.\nSVET Lavrov: Brisel da ne povlađuje Prištini


Arsovićevoj i Markoviću produžena mera obaveznog javljanja u policijsku stanicu - Radio Kontakt Plus\n13:43, 12.05.2020Izvor: Radio Kontakt Plus\nPredsedavajući Sudskog veća u predmetu ubistva lidera GI SDP Olivera Ivanovića, produžio je na još dva meseca odluku o obaveznom javljanju u policijsku stanicu za Dragišu Markovića i Silvanu Arsović.\nMarkovićev advokat Dejan Vasić potvrdio je za Kontakt Plus da se odluka sudskog veća o produženju mere obaveznog javljanja u policijsku stanicu odnosi na njegovog branika Dragišu Markovića, kao i na Silvanu Arsović .\n“Sudija za prethodni postupak je danas produžio meru javljanja u policijsku stanicu Silvani Arsović i Dragiši Markoviću iz Mitrovice, koji su optuženi, jedno da je član organizovane grupe koja je navodno izvršila ubistvo kosovskog političara Olivera Ivanovića i drugo, odnosno Dragiša Marković koji je osumnjičen da je izvršio krivično delo prepravljanja dokaza u istom predmetu”, rekao je Vasić.\nVasić smatra da Marković i Arsović svojim ponašanjem ni na koji način nisu doprineli tome da postoji sumnja da će pobeći tokom postupka, i navodi da će se u žalbi na ovu odluku pozvati na argumentaciju iznetu prilikom određivanja ove mere.\n"Naprotiv, oni su se redovno javljali na svaki poziv koji im je uputio sud, i nema potrebe da se njihova sloboda ograničava na ovaj način”, podvukao je Vasić.\nOliver Ivanović ubijen je 16. januara 2018. godine ispred sedišta svoje kancelarije. U procesu koji se vodi pred kosovskim specijalnim sudom, optuženi su Marko Rošić, Nedeljko Spasojević, Silvana Arsović, Žarko Jovanović, Dragiša Marković, Rade Basara.


NALED širi „kalkulator“ – ICR\nU planu novi projekti za podsticaj razvoja opština\nNacionalna asocijacija za lokalni ekonomski razvoj (NALED) namerava da u 2011. bazu podataka o taksama i naknadama lokalnih samouprava nazvanu „kalkulator“ poveća sa 20 na 50 opština, izjavila je izvršna direktorka NALED-a Viloleta Jovanović.\nOna je agenciji Beta kazala da bi taj projekat, koji je počeo da se primenjuje u 2010, a koji se bavi izračunavanjem problematičnih taksi i naknada lokalnih samouprava, trebalo da se proširi na još oko 15 taksi koje čine oko 0,3% budžeta opština.\n– Cilj je da se baza „kalkulatora“, koji automatski izračunava troškove firmarina i naknada za zemljište, proširi na nove takse i i cene komunalnih usluga, kako bi se na taj način privrednicima pružila informaciju koliko košta poslovanje u određenim opštinama u Srbiji, a stranim investitorima da lako i transparentno dođu do informacija koje su relevantne za odluku o ulaganju – rekla je ona.\nKako je Jovanović objasnila, opštine bi na taj način mogle da izračunaju budžetske prihode, „što znači da prilikom odlučivanja o podsticajima za privredu, opštine mogu da izračunaju koliko će od davanja te privrede ostvariti i tako vide da li su te njihove odluke utemeljene“.\nPomoću baze „kalulatora“, predstavnici opština mogu da se porede sa drugim lokalnim samoupravama i vide da koliko su konkurentne.\n– Baza je dostupna na sajtu NALED-a (www.naled-serbia.org), lako se koristi i zahteva nekoliko informacija o veličini preduzeća, vrsti delatnosti i o zoni u kojoj bi firma radila – rekla je ona i dodala da tamo može da se vidi „koliko košta da otvorite pekaru u centru Zaječara, Novog Sada ili Leskovca ili da pokrenete posao u industrijskoj zoni“.\nJovanovićeva je navela da NALED, pored sertifikovanja opština sa dobrom poslovnom klimom, radi i na uvođenju ruralne sertifikacije opština. Prema njenim rečima, „za sada je u taj program ušlo šest opština u pilot fazi“, a projekat se sprovodi uz podršku Nemačke razvojne agencije GTZ. Jovanovićeva je izrazila nadu da će u 2011. biti izdati prvi ruralni sertifikati za opštine.\nSrbija predložila zajedničko investiciono tržište CEFTA


Istanbulski aerodrom najposjećeniji u Evropi - Crna Gora - Turska\nHome » ANALIZE » Istanbulski aerodrom najposjećeniji u Evropi\n20/01/2021\tin ANALIZE, Crna Gora, DRUŠTVO, EKONOMIJA, Ekonomija, TURIZAM, Turska, Turska, Vijesti, Vijesti Leave a comment\nZbog epidemije nove vrste koronavirusa (Kovid-19),i zbog zatvaranja granica i zabrana putovanja došlo je do ozbiljnog smanjenja broja putnika na aerodromima širom svijeta.\nIstambulski aerodrom zauzeo je prvo mjesto po broju putnika evropskih aerodroma u 2020. godini sa 23,4 miliona putnika.\nAerodrom u Istanbulu pratili su londonski aerodrom Heathrow (Engleska) i pariški aerodrom Charles de Gaulle sa 22,1 miliona putnika. (Holandija) Amsterdam Schiphol aerodrom zauzeo je četvrto mjesto sa 20,9 miliona. Zračna luka Frankfurt u Njemačkoj pala je na 18,8 miliona putnika.\nIstičući se mjerama koje je poduzeo tokom razdoblja epidemije, aerodrom u Istanbulu, koji je prošle godine bio domaćin 23 miliona 409 hiljada 132 putnika, postao je prvi aerodrom na svijetu koji je dobio certifikat dat u okviru programa “Akreditacija zdravstvene zaštite aerodroma” koji je 24. jula pokrenulo Međunarodno vijeće aerodroma (ACI).\naerodrom istanbul istanbul airport istanbulski aerodrom turkish airlines\t2021-01-20\nTagged with: aerodrom istanbul istanbul airport istanbulski aerodrom turkish airlines\nPrevious: Ziraat banka Crna Gora\nNext: Potpisan sporazum koji predviđa preseljenje UN-ovog ureda OCHA iz Ženeve u Istanbul


subota, 19. novembar 2016. 22:07h\nU susret Novoj 2017. godini, Gradska uprava grada Pančeva organizovaće šesti Novogodišnji bazar, na platou ispred Gradske uprave, od 28. do 30. decembra.\nRok za prijavljivanje izlagača je 15. decembar\nU danima pretpraznične atmosfere Novogodišnji bazar je manifestacija, u kojoj će moći da uživaju svi naši sugrađani – i izlagači i posetioci.\nŽelja nam je da na Novogodišnjem bazaru okupimo veliki broj različitih učesnika – pojedinaca, udruženja, ustanova, naših najboljih: poslastičara, pekara, proizvođača rukotvorina, umetnika i ostalih zainteresovanih sugrađana, čija se ideja i segment delovanja uklapaju u duh ove lokalne akcije, navodi se u javnom pozivu Grada Pančeva.\nI ove godine Gradska uprava grada Pančeva je za sve zainteresovane izlagače obezbedila da besplatno koriste štandove, koji će biti raspoređeni unutar šatora sa ambijentalnim osvetljenjem i grejnim telima.\nGrad Pančevo poziva sve zainteresovane pojedince, ustanove i udruženja da kao izlagači učestvuju na šestom Novogodišnjem bazaru u Pančevu.\nPrijavni formular dostupan je na zvaničnoj internet prezentaciji grada Pančeva, a formular se može preuzeti i u Sekretarijatu za privredu i ekonomski razvoj u Gradskoj upravi grada Pančeva, na trećem spratu u kancelariji broj 303.\nKoncept Novogodišnjeg bazara je takav da će on predstavljati mesto na kojem će naši sugrađani moći da nabave ono što im je potrebno za organizaciju novogodinje proslave, kupe poklone, ali i da uživaju u zabavnim programima za celu porodicu.\nPrateći program Novogodišnjeg bazara:\n- Novogodišnji radionica za decu koji će se upriličiti u Holu Gradske uprave 28. decembra u 12 časova;\n- Blok muzike „Banatski kicoši“, koji će biti organizovan 29. decembra u izložbenom prostoru Novogodišnjeg bazara od 17 do 19 časova;\n- Novogodišnja tombola za sve učesnike i posetioce bazara, koja će biti organizovana u Izložbenom prostoru Novogodišnjeg bazara 30. decembra u 15 časova;\n- Muzički program sa razglasa, koji će biti organizovan svakog dana za vreme trajanja Bazara od 11 do 19 časova\nRok za prijavljivanje izlagača je 15. decembar.\nPravo učešća na Bazaru imaju pravna i fizička lica koja sama proizvode i izrađuju svoje proizvode, a koji se uklapaju u duh ove manifestacije.\n– dokaz prebivalištu za fizička lica, odnosno sedištu za pravna lica (rešenje o registraciji u Upravi za trezor, Ministarstvu ili rešenje o registraciji u APR-u za pravna lica ili kopiju lične karte za fizička lica) i\n– najmanje tri fotografije različitih proizvoda koje kandidat planira da izlaže na ovoj manifestaciji.\nPopunjen formular potrebno je dostaviti najkasnije do četvrtka 15. decembra na adresu:\nTrg Kralja Petra I br.2-4, III/303,\nsa naznakom „Novogodišnji bazar 2016“\nili predati lično na šalteru Gradskog uslužnog centra.\nplato gradske uprave


Povećanjem akciza na cigerete od 1. januara naredne godine potrošače ovih proizvoda očekuje i rast cijena.\nKako je za Fokus.ba istakao portparol Uprave za indirektno oporezivanje (UIO) Ratko Kovačević, maloprodajne cijene cigareta formiraju veliki proizvođači i distributeri cigareta u BiH, a UIO očekuje da im cijene koje će biti na snazi od početka 2017. godine budu dostavljene do 30. novembra tekuće godine.\n“U svakom slučaju ako proizvođači i distributeri koji formiraju cijene odluče da ukupno novo poresko opterećenje prevale na krajnjeg potrošača, paklica cigareta bi trebala poskupjeti za 0,35 KM. Međutim, hoće li svi oni prevaliti ukupno poresko opterećenje na krajnjeg potrošača ili će kalkulaciju novih cijena uraditi na drugačiji način ovisi o poslovnoj politici svake pojedinačne firme, a tačne informacije o tome imat ćemo 30. novembra”, rekao je Kovačević za Fokus.ba.\nPrema ranije usvojenoj odluci Upravnog odbora UIO-a, koja se zasniva na Zakonu o akcizama u BiH, od 1. januara 2017. godine minimalna akciza iznosit će 2,42 KM, a specifična akciza 1,35 KM za pakovanje cigareta od 20 komada.


WhatsApp i .ME - povezivanje korisnika sa preduzećima i organizacijama - domain.ME - Tvoj lični domen\nWhatsApp i .ME – povezivanje korisnika sa preduzećima i organizacijama\nObjavljeno 7 Avgusta, 2018 od Vuksan Rajkovic\nWa.me, novina koju je pokrenuo WhatsApp, koji je u vlasništvu Facebooka, na .ME premijum domenu, čini WhatsApp podjednako korisnim i za individualne, i za poslovne korisnike. Integracija novog linka omogućava da više od jedne milijarde aktivnih korisnika WhatsApp-a brzo otvori chat, što samim tim omogućava brzu i pouzdanu komunikaciju na internet stranici koju je lako zapamtiti.\nWhatsApp, aplikacija koja se primarno koristi za komunikaciju sa prijateljima i članovima porodice, doživljava porast broja preduzeća koja koriste servis kao sredstvo za još veću interakciju sa korisnicima. Wa.me mogu da koriste svi korisnici, prateći format wa.me/(telefonski broj). Na sličan način na koji je Facebook integrisao fb.me i Messenger m.me, novi skraćeni link omogućava pojednostavljenu komunikaciju.\n”WhatsApp je aplikacija za razmjenu poruka koju koristi više od 1 milijarde ljudi kako bi bili u kontaktu sa porodicom i prijateljima. Kako bismo omogućili komunikaciju ljudi sa preduzećima i organizacijama od kojih žele da čuju novosti, kreiramo nove načine korišćenja WhatsApp-a. Kao URL za brendove, izabrali smo ”wa.me”, zbog toga što je u pitanju kratak i pamtljiv link, a uz to će nam omogućiti da, putem WhatsApp-a, povežemo više ljudi sa preduzećima i organizacijama do kojih im je stalo,” izjavio je Carl Woog, portparol WhatsApp-a.\nWhatsApp se opredijelio za .ME premijum domen, usljed velikog uspjeha koji je .ME ostvario u segmentu dugoročne izgradnje brendova.\n”Uzbuđeni smo što ćemo imati značajnu ulogu u pojednostavljanju komunikacije između ljudi i preduzeća, koji će ostati povezani zahvaljujući razmjeni poruka preko društvenih mreža,” izjavio je Predrag Lešić, izvršni direktor kompanije DoMEn. ”Partnerstvo između DoMEna i WhatsApp-a je još jedna potvrda da su .ME domeni idealni za kreiranje primamljivih poziva na akciju, kao i toga da smo i dalje broj jedan za visokoprofilne aplikacije za razmjenu poruka koje žele da isporuče jasnu i konciznu poruku putem kratkog URL-a.”\nPosted in Lične pričeTagged wa.me, WhatsApp\nZašto je za biznis važno da odaberete dobar naziv domena?Kako je .ME postao generički domen najvišeg nivoa?


Fuele očekuje dalje širenje EU-a tokom svog mandata - Klix.ba\n12.1.2010. u 15:53\nKandidat za evropskog povjerenika za proširenje Štefan Fuele izjavio je u utorak na saslušanju u Evropskom parlamentu da tokom svog petogodišnjeg mandata želi daljnje širenje Evropske unije (EU), ne spominjući nijednu zemlju pojedinačno.\n"U sljedećih pet godina želim da pozovemo nove članice u EU", rekao je Fuele, odgovarajući na pitanje kakva je njegova vizija proširenja u sljedećih nekoliko godina.\nOn je istaknuo da zemljama zapadnog Balkana EU treba pomoći kako bi mogle provesti potrebne reforme, javila je Hina.\n"Mislim da svi priznajemo da zemlje zapadnog Balkana nose veliku povijesnu i političku prtljagu, stoga im moramo pomoći koliko možemo, koristeći sve naše instrumente, kako bi se nastavile potrebne reforme tako da te zemlje mogu preuzeti ne samo prava nego i obaveze koje proizlaze iz članstva u Evropskoj uniji. Moj je prioritet da nijedna zemlja zapadnog Balkana ne ostane nepozvana", rekao je Fuele.\n"Da bi nastavak proširenja bio uspješan, potrebno je u koristi toga procesa uvjeriti i evropske građane", rekao je Fuele.\n"Taj proces ne može biti uspješan ako u njegove koristi ne uvjerimo evropske građane", rekao je Fuele.\nPred vanjskopolitičkim odborom u tokom je saslušanje imenovanog povjerenika Fuelea.\nSaslušanje pred nadležnim parlamentarnim odborima moraju proći svi kandidati za povjerenike prije konačnog potvrđivanja nove Evropske komisije u Evropskom parlamentu.\n12.01.2010. u 15:38


► Skupštine Srbije i Jermenije jačaju saradnju\nMirzojan istakao značaj skupštinske saradnje u ukupnim bilateralnim odnosima i naveo da poslaničke grupe prijateljstva i odbori mogu da unaprede dosadašnju bilateralnu i saradnju u međunarodnim organizacijama.\nGojković je rekla da danas potpisani memorandum omogućava unapređenje saradnje radnih tela dveju skupština u oblasti spoljnih poslova, ekonomije, obrazovanja i kulture, a i u multilateralnim telima kao što su Interparlamentarna unija, PS SE, PS, OEBS.\nGojković je zahvalila Jermeniji što nije priznala nezavisnost Kosova i što u međunarodnim telima ne glasa protivno interesima Srbije.\nMirzojan je rekao da je mirno rešavanje sukoba jedan od prioriteta spoljne politike Jermenije i da je za njegovu zemlju značajno da međunarodni partneri imaju uravnoteženi stav i podrže dijalog.\nDvoje zvaničnika je novinarima reklo da Srbija i Jermenija imaju "tradicionalno dobre odnose" i ocenilo da se može unaprediti privredna saradnja, čemu bi mogla doprineti ratifikacija sporazuma o slobodnoj trgovini Srbije i Evroazijske ekonomske unije, čija je Jermenija članica.\nIstakli su i nedavno uzajamno ukidanje viza za državljane Jermenije i Srbije, i pozdravili otvaranje ambasada u Jerevanu i Beogradu.\nTepić: Ljajić potvrdio izvoz oružja u Jermeniju\nPotpredsednica Stranke slobode i pravde (ŠP) Marinika Tepić izjavila je danas da je nadležni ministar trgovine za izdavanje dozvola Rasim Ljajić "potvrdio dve skandalozne činjenice"...


Zvizdić i Merkel: Neupitna podrška Njemačke BiH na putu ka Evropskoj uniji i NATO – nick\nPredsjedavajući Vijeća ministara Bosne i Hercegovine Denis Zvizdić susreo se jučer u Berlinu s kancelarkom SR Njemačke Angelom Merkel.\nRazgovarano je o unapređenju bilateralnih odnosa, evropskom putu Bosne i Hercegovine, Berlinskom procesu i regionalnim pitanjima zapadnog Balkana.\nNakon susreta predsjedavajući Zvizdić i kancelarka Merkel održali su konferenciju za novinare.\nPredsjedavajući Zvizdić je zahvalio na pozivu i ocijenio posjetu veoma značajnom, posebno zbog činjenice što je Njemačka jedan od ključnih faktora za novi evropski pristup Bosni i Hercegovini. Izrazio je zahvalnost kancelarki Merkel na ličnom angažmanu, kao i angažmanu SR Njemačke u pokretanju njemačko-britanske inicijative kojom je deblokiran proces evropskih integracija i koja je ubrzala evropsku perspektivu BiH i cijelog regiona Zapadnog Balkana.\nDodao je da se kroz Berlinski proces uspjelo pokrenuti dosta aktivnosti koje već utiču na život u Bosni i Hercegovini jer je dobila najveći broj projekata iz oblasti transportne infrastrukture, uz podršku čelnika EU.\nIstaknuo je da prioriteti Bosne i Hercegovine ostaju evropski i NATO put, ekonomska stabilnost, vladavina prava i sigurnost.\nPredsjedavajući Zvizdić je rekao da su bilateralni odnosi sa Njemačkom izuzetno dobri istaknuvši da je Njemačka naš najvažniji partner, te da trgovinska razmjena između država pokazuje pozitivne rezultate.\nKancelarka Merkel je ponovila da Bosna i Hercegovina i zapadni Balkan imaju jasnu evropsku perspektivu i podršku Njemačke na tom putu. Dodala je da je neupitna podrška NATO integracijama Bosne i Hercegovine. Istaknula je da Njemačka pomaže ekonomski napredak BiH koji je ključan kako bi mladi ljudi našli perpektivu za ostanak.\nNaglasila je da se saradnja država zapadnog Balkana poboljšala zahvaljujući Berlinskom procesu te da su polja nauke, obrazovanja i istraživanja od velike važnosti za razvoj zemalja Zapadnog Balkana, saopćeno je iz Vijeća ministara BiH.


Evropska Unija Archives - Intelektualno\nPočetna Tag Evropska Unija\nCseh: Zašto sam zatražila sankcioniranje Varhelyija?\nRazgovarao: Sead Numanović Komesar za proširenje i politiku susjedstva Evropske unije Oliver Varhelyi mogao bi se uskoro naći pred najmanje ...\nJanša: EU neće zapadni Balkan – jeftiniji su kad su vani\nSlovenija se tokom svog predsjedanja Vijećem Evropske unije izborila da se u dokumente ponovo uvede pojam "perspektiva članstva" u toj ...\nTalijani nisu navikli da gledaju svoje premijere kako ostaju dugo, ali mnogi se nadaju da će Mario Draghi biti izuzetak. ...\nBez obzira na naknadna pojašnjenja, pitanje predsjednika Republike Slovenije Boruta Pahora upućeno članovima Predsjedništva Bosne i Hercegovine o mogućnosti mirnog ...\nTa odluka, potpisana kao Rimski ugovor 25. marta 1957. godine, nije bila bez presedana. Ona je, zapravo, predstavljala kontinuitet, jer ...\nPrimarna ideja osnivanja NATO saveza nakon Drugog svjetskog rata bila je sigurnost njenih članica, da bi ta sigurnost vremenom stvorila ...\nMigracija kao katalizator rasta desnog populizma\nDesne i populističke stranke u Evropi dobijaju na snazi. To su pokazali i rezultati izbora za Evropski parament gdje je ...\nDr.sc. Sedad Dedić, profesor na Pravnom fakultetu Univerziteta u Zenici, održao je 5. marta 2019. godine govor u EU Parlamentu ...


Press Online :: Izložbe :: Izložba slika Milutina Obradovića “Dodir za ljubav”\n08. 02. 2016.\nIzložba slika Milutina Obradovića “Dodir za ljubav”\nIzložba slika “Dodir za ljubav” slikara Milutina Obradovića biće otvorena 7. marta u Kulturnom centru Novog Sada sa početkom od 19 časova. Izložbu će otvoriti dr Zoran Đerić.\nObradović će 10. marta izlagati na Svetskoj izložbi u Italiji, a tokom aprila, umetnik će predstaviti svoje radove i u Beogradu.\nMilutin Obradović pripada grupi talentovanih slikara Crne Gore. Tema na njegovim slikama je portert konja koju on lirično i likovno majstorski prenosi u najčistija emotivna stanja gde dominira originalna igra bogatog kolorita i simbola.\nIako mlad, skrenuo je na sebe pažnju svetske javnosti, o čemu svedoči pisanje “Wall Street” magazina koji je 2015. nadahnuto i sa puno senzibiliteta pisao o ovom umetniku. Njegova umetnička dela su privukla pažnju i popularnog sajta “TheArtbo” koji je objavio tekst o njemu početkom ove godine.\nVeliki uspeh postogao je 2015. na festivalu “Budva grad teatar”. Izlozba slika bila je održana u finalnoj večeri festivala.\n"Milutin Obradović je pre svega umetnik uzbudljivog likovnog izraza. Njegova platna u svojoj prirodi nose nešto strašno i eruptivno i oslikavaju jedan eksplozivan karakter okrenut iskonskoj energiji života. U susretu sa njegovim platnima primetićete da vas je napao kolorit i bićete nemoćni da primite toliku bojenu silu" - rekla je o slikama Milutina Obradovića magistar slikarstva Aleksandra Popović.\nMilorad Stanoje Sirajski je rekao o slikarstvu Milutina Obradovića:\n"To je kao da uđeš u svet sam sebi dovoljan i sam sebi stvaran. Svet koji ništi estetsku distancu između onog ko vidi i onog ko zna. Očigledno je Obradoviću da ovo imaš s rođenjem i slikarstvo donosis maestralno i eruptivno."\nViše informacija o radovima Milutina Obradovića možete videti nawww.milutinobradovicart.com.


SDA OSUDILA BLOKADU PARLAMENTA: 'Blokada bilo koje državne institucije protivustavan je čin' | Slobodna Bosna\nSDA OSUDILA BLOKADU PARLAMENTA: "Blokada bilo koje državne institucije protivustavan je čin"\nSDA upozorava da je blokada rada Parlamentarne skupštine Bosne i Hercegovine, koju provodi dio političkih stranaka, protivzakonita te izuzetno štetna po interese BiH.\nSDA upozorava da na početak rada domova PS BiH, koji nije moguć bez formiranja parlamentarnih komisija, čeka 25 prijedloga zakona, 35 međunarodnih sporazuma i preko stotinu drugih različitih akata koje je pripremilo Vijeće ministara.\n-Parlamentarna skupština BiH svakog radnog dana poreske obveznike košta 62.398 KM. Neprimjereno je i za svaku osudu da se taj novac troši, da se isplaćuju enormno visoke plaće, a da zastupnici i delegati pri tome ne rade ništa jer im nije omogućeno da obavljaju funkciju koju su im građani povjerili. Podsjećamo da je zakonski rok za formiranje komisija istekao prije četiri mjeseca, navodi se u saopćenju SDA.\nStranka izričito naglašava da je "blokada rada Parlamenta, ili bilo koje državne institucije, protivustavan čin i takvom ucjenom se neće ostvariti politički ciljevi. Stoga, SDA poziva sve političke aktere da se odmah pristupi formiranju parlamentarnih komisija i time omogući funkcionisanje oba Doma Parlamenta, navodi se na kraju saopćenja.


Sve publikacije, Uskraćena bezbednost\nVaša lokacija / Beogradski centar za bezbednosnu politiku / Publikacije / Sve publikacije / Uskraćena bezbednost /\nTeme: Bezbednosni izazovi, Korupcija, Parlamentarna kontrola, Regionalna bezbednost, Službe bezbednosti\nBroj preuzimanja: 1284\nAnalitičko praćenje i akademsko izučavanje reforme sektora bezbednosti u Srbiji, uprkos obimu štiva koje se njom bavi, ne poseduje jedan sistematizovan pregled kojim bi se istraživači služili. Autorsko delo dr Miroslava Hadžića ovaj problem prevazilazi, sažimajući rezultate više od decenije duge reforme sektora bezbednosti Srbije. Publikacija je prožeta istraživanjima koja je u proteklom periodu sprovodio Beogradski centar za bezbednosnu politiku.\nKoizdavači knjige su Službeni glasnik i BCBP. Knjigu možete kupiti na Fakultetu političkih nauka i u knjižarama Službenog glasnika.\nKnjiga je strukturno organizovana u tri celine. Prva, pod naslovom Širokopojasno zamajavanje, bavi se kontekstom, tokovima i dometima reforme sektora bezbednosti kao i problemom rasprostranjene korupcije. Druga, pod naslovom Nedosegnuta kontrola, obrađuje pitanja pravne uređenosti sektora, teorijski koncept demokratske civilne kontrole kao i nadzornu ulogu Parlamenta u sektoru bezbednosti. Treća celina, pod naslovom Pogled preko tarabe, smešta Republiku Srbiju u bezbednosnu dinamiku Zapadnog Balkana poredeći standarde odgovornosti državnih aktera i nadzora nad službama bezbednosti u ovom regionu. Sabirajući nalaze analiza i kritika nastalih tokom prethodnih godina, Hadžić daje zaokruženu sliku o tome gde se Srbija nalazi danas.\nPosle uvedne beleške, autor čitaocu u prvoj glavi optimistično saopštava da Srbija više nije izvor nestabilnosti na Balkanu kao i da je u njoj uspešno završena prva generacija reformi sektora bezbednosti. Sav optimizam dela ovde presušuje. Prvi deo knjige razgrađuje „lavirinte tranzicije“, u periodu do nestanka državne zajednice Srbije i Crne Gore, baveći se svim problemima koji su kočili transformaciju društva. Rasvetljuju se politički sukobi vodećih stranaka, vrednuje se doprinos crnogorskih elita a kroz teorijsku klasifikaciju, jasnim jezikom i primerima, definiše se kontekst u kome se reforma sektora bezbednosti odvija(la). Služeći se teorijom sekuritizacije autor opravdano ocenjuje da je reforma sektora bezbednosti u Srbiji tekla parcijalno, u uslovima gde je i sam proces reformi bio sekuritizovan, tj. viđen kao bezbednosna pretnja. Imenuju se i glavni nosioci odgovornosti za (ne)postignute rezultate.\nNapredujući kroz vreme na period do 2012. godine analiza se bavi istim, neprevaziđenim, problemima. Argumentovana ocena je da se lična, politička vlast i dalje praktikuje nad bezbednosnim snagama i sektorom Srbije. Zatvarajući prvu celinu, prof. Hadžić pokušava da pronađe uzrok ovakvom stanju ukazujući na vrtloge korupcije u sektoru bezbednosti. Markirajuće sve moguće tačke njene pojave, kako u oružanim snagama tako i u organima upravljanja njima dolazi do zaključka, i teorijski ga potvrđuje, da je Srbija već decenijama slaba država. Stoga korupcija nije uzročnik društveno-političkih anomalija već njihov produkt zbog kog Srbija i njeni građani nisu bezbedni. Na kraju, ponovo se imenuju nosioci odgovornosti za utvrđeno stanje.\nKompletan spisak pravnih normi\nDruga celina knjige razmatra pravni okvir u kome funkcioniše bezbednosni sektor i njegovi akteri. Autor pruža jedninstven uvid u kompletan spisak pravnih normi, počev od Ustava, preko zakonske regulative do podzakonskih akata i strategija, koje uređuju polje nacionalne bezbednosti. Jasno su naznačene uzročno posledične veze hijerarhije između akata kao i organizacioni položaj svih organa bezbednosti. Navedeni pravni propisi su „uporedno vrednovani spram demokratskog načela“ i iznete su njihove, kako dobre, tako i loše strane. Sve zabune i nedostaci politike nacionalne bezbednosti, tvrdi se, proizilaze iz uočenih manjkavosti, za početak Ustava a posledično i zakona. Analizirajući upravljanje sistemom nacionalne bezbednosti, položaj državnih aktera, njihova ovlašćenja i nadzor nad njima autor zaključuje da „postoji više međusobno nepovezanih linija upravljanja i komandovanja državnim organima prinude“ kao i da „su mehanizmi kontrole i nadzora ispod evropskih standarda“.\n10 preporuka za promene\nIz date ocene proizilazi ono što ovom delu daje karater predloga praktične politike sektora bezbednosti. To je spisak „najvažnijih i urgentnih zahvata“ koji čini lista od 10 preporuka za izmene normi koje se tiču bezbednosnog sektora Srbije. Dalje, objašnjavajući koncepte vlasti, demokratske civilne kontrole i nadzora nad sektorom bezbednosti prof. Hadžić navodi da su oni prirodan produkt demokratskog poretka ali da se u Srbiji ne upotrebljavaju u tom značenju. Hadžić nudi vodič za pravilnu upotrebu ovih termina kao i za njihovu implementaciju u Srbiji. Izuzetno vredan doprinos knjige je u određivanju „nosivih pojmova“ koji čitaocu omogućava da se snađe u šumi termina kao i u mapiranju svih aktera i njihovih ovlašćenja u bezbedbnosnom sektoru. Autor celinu zatvara svojevrsnom odom bezbednosnoj moći i vlasti Narodne skupštine. Do detalja predstavlja mehanizme kojima parlament može i treba da utiče na utemeljenje demokratičnosti u sektoru bezbednosti. Praktičnost teksta ide do te mere da je celo jedno poglavlje posvećeno instumentima koje narodni poslanici imaju na raspolaganju i koje bi trebalo da koriste.\nReforme na Zapadnom Balkanu\nZavršna celina knjige se bavi širom perspektivom, analizirajući reformu sektora bezbednosti u državama Zapadnog Balkana. Poimajući bezbednosno nasleđe, pre svega bliske prošlosti oličene u sukobima tokom raspada Jugoslavije, autor upozorava da se Zapadni Balkan još uvek nije konstituisao kao bezbedan region. U njemu su još uvek prisutne tenzije koje su generator brojnih rizika, izazova i pretnji bezbednosti. Umesto da bezbednosne politike budu umrežene i da sarađuju, na Zapadnom Balkanu to uspešno rade samo kriminalne organizacije i ostali uzroci nebezbednosti. Kao i u slučaju Srbije, ocena je da je prva generacija reformi okončana i u ostalim zemljama regije. Ipak, bezbednosne strukture su formirane paralelno sa novim državama u uslovima rata i kao takve nastavljaju da obitavaju uprkos tome što su formalno ustrojeni po demokratskim načelima i što napuštaju državocentrični koncept bezbednosti. Analizirajući nadzor nad službama bezbednosti na Zapadnom Balkanu prof Hadžić ocenjuje da se u svim zemljama uspostavio „sistem partijske i/ili lične" umesto demokratske i civilne kontrole nad ovim službama i nad celim sektorom bezbednosti.\nIzvor za dalje istraživanje\nPublikacija je pisana laganim stilom koji odgovara i književnom delu. Čitalac neće imati problema da prati tekst i tok misli autora, čak i ako nema predznanje o temama. Na kraju svakog poglavlja nalazi se opširan spisak korišćene literature i izvora, što Uskraćenu bezbednost čini korisnim izvorom informacija i za dalje upuštanje u istraživanje bezbednosti.\nU prilogu možete pogledati sadržaj knjige Uskraćena bezbednost.\nPrikaz publikacije je sačinio Milan Trajković, stažista BCBP


Predsednik Srbije Aleksandar Vučić izjavio je da neće dozvoliti da se donošenjem Rezolucije o Srebrenici u parlamentu Crne Gore "stavi kolektivni žig na svakog pripadnika našeg naroda" jer se u njoj, kako je naveo, "ne pominju pojedinci koji su počinili užasna dela".\nVučić je odgovarajući na pitanja novinara na svečanosti povodom Dana policije 20. juna rekao da se sa donošenjem rezolucije o Srebrenici u Skupštini Srbije, o čemu su podneta dva predloga, "neće saglasiti dok je predsednik Srbije".\nDva predloga rezolucija o Srebrenici trenutno su u Skupštini Srbije. Jednom se traži osuđivanje zločina, a drugom osuda genocida.\nMarijan Rističević, poslanik Narodne seljačke stranke (NSS) koja je u parlament ušla kao deo izborne liste Srpske napredne stranke na čijem je čelu Aleksandar Vučić, podneo je predlog Skupštini o rezoluciji kojom se osuđuju "zločini u i oko Srebrenice 1992. do 1995. godine".\nPredsednik Srbije je rekao da je "potpuno jasno" da je Rezolucija o Srebrenici koju je usvojio crnogorski parlament "protiv vitalnih interesa srpskog naroda".


Telekom Srbija prestigao NIS po dobiti | Gde Investirati\nTelekom Srbija prestigao NIS po dobiti\nAugust 10, 2016\tComments 1\nŽelezara „Smederevo” će najverovatnije na kraju 2015. godine biti najveći gubitnik sa minusom od 17,7 milijardi dinara.\nNIS više nije najuspešnija kompanija u Srbiji. Kako pokazuju podaci Agencije za privredne registre (APR), koji su dosad objavljeni, posle nekoliko godina vodeće pozicije na listi ovdašnjih preduzeća, ovu naftnu kompaniju sa trona je skinuo „Telekom Srbija”.\nIz finansijskog izveštaja za 2015. godinu vidi se da je neto dobit NIS-a gotovo prepolovljena. Na kraju 2014. godine ona je iznosila 30,56 milijardi dinara. Kraj 2015. godine NIS je dočekao u plusu od 16,10 milijardi dinara. Razlog ovako drastične promene u bilansima je pad cene energenata na globalnom tržištu. Sudeći prema kretanju cene nafte od početka godine (rast od 70 odsto), tokom 2016. godine ovo preduzeće uspeće da povrati ravnotežu u svojim bilansima.\nNa prvo mesto po ostvarenoj neto dobiti izbio je „Telekom Srbija”, koji je na kraju prošle godine bio u plusu od 16,32 milijarde dinara. Za ovu kompaniju to je nešto manja poslovna dobit nego prethodne godine (16,88 milijardi dinara). Inače, na sajtu APR-a zasad su objavljeni samo redovni godišnji, ali ne i konsolidovani finansijski izveštaji za 2015. godinu. U čemu je razlika između ova dva načina svođenja računa? Konsolidovani finansijski izveštaj, naime, uključuje i zavisna preduzeća u kojima matična firma ima vlasništvo. Konkretno, u slučaju „Telekoma”, u konsolidovani izveštaj ući će i bilansi kompanija u Crnoj Gori i Republici Srpskoj, čiji je „Telekom” vlasnik.\nInače, na sajtu obe firme, već je objavljen konsolidovani finansijski izveštaj NIS-a i „Telekoma”, koji uključuje i zavisna preduzeća. Konsolidovana neto dobit „Telekoma” iznosi 14,67 milijardi dinara, što u odnosu na prethodnu godinu predstavlja pad od 17,6 odsto.\nKonsolidovano posmatrano, NIS-ova dobit bila je tek nešto malo manja od „Telekomove” i iznosila 14,60 milijardi dinara.\nPoslovni prihodi nacionalne telekomunikacione kompanije u 2015. godini ostvareni su ukupnom u iznosu od 127,8 milijardi dinara i viši su za 4,4 odsto odnosu na 2014. godinu. Istovremeno, i poslovni rashodi „Telekoma” su porasli (za 10,4 odsto) i iznose 111,8 milijardi dinara.\nA kada se pogleda struktura korisnika, prihodi od mobilne telefonije rastu za 2,4 milijardi dinara, dok fiksna telefonija pada (za 2,7 milijardi dinara). Iz ovog izveštaja može da se vidi i to da je „Telekom” zajedno sa povezanim pravnim licima investirao 29,6 milijardi dinara. U kompaniji je na dan 31. decembra 2015. godine bilo ukupno 8.449 zaposlenih.\nKada je o gubitašima reč, prvi put posle dužeg niza godina „Srbijagas” neće zauzeti lidersku poziciju. Naime, ova kompanija je kraj prošle godine čak dočekala u plusu od 2,9 milijardi dinara. Prethodne godine neto gubitak „Srbijagasa” iznosio je 44 milijarde dinara. Za bolje poslovne rezultate „Srbijagas” u najvećoj meri treba da zahvali niskoj ceni energenata.\nKonačne rang-liste gubitnika nema, ali po svemu sudeći, vrlo lako bi lidersku poziciju mogla da zauzme „Železara Smederevo”. Kako može da se vidi iz finansijskog izveštaja, kompanija je kraj 2015 godine dočekala sa minusom od 17,5 milijardi dinara. „Politika” je pre nekoliko meseci objavila, pozivajući se na izveštaj revizorske kuće KPMG, da je u vreme dok je „HPK inženjering” Petera Kamaraša upravljao smederevskom čeličanom ostvaren gubitak od oko 150 miliona evra. Peter Kamaraš je nekoliko puta u javnosti isticao da je više od 50 odsto tog minusa kreirano u prvom tromesečju, dok njegov tim nije upravljao železarom. Ipak, u novijoj ekonomskoj istoriji ostaće upamćeno da je profesionalni menadžment koji je Vlada Srbije angažovala da železaru uvede u pozitivnu zonu poslovanja na kraju 2015. godine kompaniju doveo da prvo mesto firmi sa najgorim poslovnim rezultatima.\nInače, cela privreda godinu je završila u plusu i ostvarila čistu dobit od 143,8 milijardi dinara, odnosno 1,2 milijardi evra. Ovo je ohrabrujuća vest, naročito jer dolazi posle neslavnog rezultata iz prethodne godine, kada je ukupna srpska privreda bila u gubitku od 132,6 milijardi dinara, odnosno 1,1 milijardu evra.\nKraj 2015. godine u plusu su dočekala i javna preduzeća, koja su godinama bila generatori gubitaka cele privrede. Zbirna neto dobit 485 javnih preduzeća iznosila je 8,3 milijardi dinara. Prethodne godine ona su napravila minus od 44 milijardi dinara. Takođe, bilo je i smanjenja broja zaposlenih. Ukupan broj radnika u ovim kompanijama manji je za 739 ljudi.\nPrevious Richard Branson: Naučite ovu važnu životnu lekciju\nNext Uticaj sezonskih faktora na kretanje inflacije\nTags NISSrbijagasTelekom SrbijaŽelezara Smederevo\nCategory KompanijeNajvažnije vestiTelekomunikacije\nEPS ne planira poskupljenje struje u naredne tri godine\nTrogodišnjim planom poslovanja Elektroprivrede Srbije (EPS) nije planirano povećanje cene struje za garantovano snabdevanje domaćinstava i malih kupaca, piše Politika.\nEU i Google opet u ratu\nIT kompaniju Google Evropska Unija je optužila da potkopava globalno tržište mobilnih aplikacija dajući svom operativnom sistemu Android preferencijalni tretman u Googleovim proizvodima.\nNajvažnije vesti\t1Comments\nŽeleznice zbog dugova rasprodaju hotele\nHoteli železničara u Vrnjačkoj i Vranjskoj banji i hotel “Beograd” u Beogradu, će najverovatnije otići na doboš.\nBeogradska berza: Komercijalna dominirala, Tehnogas dobitnik danaBeogradska berza: Komercijalna dominirala, Tehnogas dobitnik dana - Gde Investirati\nAugust 05, 15:29 Reply\n[…] industrija Srbije (NIIS) skočila pola procenta na 591 RSD uz neveliki promet od 1 milion RSD. NIS je danas objavio dobit za prvih šest meseci od 3,1 milijardu RSD što je smanjenje od 36% u odnosu na isti period prošle godine usled nižih […]


Kancelarija za mlade i saradnju sa udruženjima Grada Beograda-Project Management Championship\nSvetska organizacija za upravljanje projektima- IPMA u saradnji sa Fakultetom organizionih nauka, organizuje projekat pod nazivom Project Management Championship, koji će se u Srbiji realizovati po drugi put u februaru 2016. godine.\nProject Management Championship je studentsko nacionalno takmičenje u upravljanju projektima i bazira se na kompetencijama u upravljanju projektima. Sastoji se od dva odvojena dela- kvalifikacione runde i finala. Kvalifikaciona runda će biti održana 21. Februara u prostorijama Fakulteta organizacionih nauka, a podrazumeva test od 100 pitanja koji tim studenata rešava na računaru. Prvoplasiranih 6 timova, na osnovu rezultata web testa, nastavljaju takmičenje u finalu, 28. februara, gde će rešavati realan poslovni problem u formi projektnog plana.\nPobednički tim nacionalnog takmičenja dobija mogućnost da predstavlja Srbiju na Svetskom takmičenju u upravljanju projektima u Rigi, Letoniji. Takođe, pobedničkom timu će biti omogućene pripreme za svetsko takmičenje, mentorska podrška, kao i učešće na najvećem događaju iz oblasti projektnog menadžmenta u Baltiku- Baltic PM Days 2016.\nSponzor ovogodišnjeg takmičenja u projektnom menadžementu je tržišni lider i kompanija sa dugogodišnjom tradicijom, Koncern Bambi A.D., koja je brojnim priznanjima i nagradama potvrdila svoj ugled, naročito u pogledu odgovornosti prema društvu i okrenutosti ka pružanju podrške mladim ljudima i njihovom razvoju.\nNa takmičenju će učestvovati timovi od maksimalno 4 člana, sa svih fakulteta u Srbiji na kojima postoji bar jedan predmet iz oblasti upravljanja projektima.\nViše informacija o projektu možete naći na sledećem linku:


PRELIMINARNI REZULTATI: SDA devet, SNSD-u i HDZ-u BiH po pet zastupničkih mandata u Predstavničkom domu PS BiH - GlobalCir\nPRELIMINARNI REZULTATI: SDA devet, SNSD-u i HDZ-u BiH po pet zastupničkih mandata u Predstavničkom domu PS BiH\nU Predstavničkom domu Parlamentarne skupštine Bosne i Hercegovine prema preliminarnim rezultatima Centralne izborne komisije BiH objavljenim do sada trebalo bi biti parlamentarno čak 15 stranaka i to 10 iz entiteta FBiH, a pet iz RS-a. Najjača politička partija trebala bi biti SDA s devet mandata i to osam iz FBiH i jednim iz RS-a.\nIstovremeno, SNSD-u prema trenutnim rezultatima pripada pet zastupničkih mandata, iako je moguće da ta politička partija dobije i šesti ukoliko u nastavku brojanja glasova popravi rezultat u svoju korist. Naime, taj jedan mandat bi mogla uzeti od koalicije okupljene oko SDS-a koji trenutno računa na četiri mandata. Razlika u dodjeli mandata između SNSD-a i SDS-a u korist drugih trenutno je svega 100 glasova.\nKoalicija okupljena oko HDZ-a BiH mogla bi računati na pet mandata u Predstavničkom domu PS BiH, a koalicija DF-GS i SDP po četiri zastupnika. SBB-u bi trebala pripasti dva mandata, isto kao i PDP-u i to iz RS-a.\nCentralna izborna komisija BiH objavila je danas, na osnovu prebrojanih 58,9% glasova u FBiH i 76% u RS-u, liste kandidata svih stranaka koji su u utrci za državni Parlament. Među kandidatima SDA najviše glasova osvojili su Šemsudin Mehmedović (14,92%), predsjedavajući Vijeća ministara BiH Denis Zvizdić (11,79%), Nermin Mandra (11,09%), Safet Softić (10,27%), Šemsudin Dedić (8,77%) i Nezir Pivić (7,19%).\nKandidati koalicije okupljene oko HDZ-a koji su dobili najviše glasova su Predrag Kožul (15,15%), Bariša Čolak (9,96%), Nikola Lovrinović (8,23%), Mirjana Džajić (6,90%), Darijana Katić (5,92%) i ministrica odbrane BiH Marina Pendeš (5,45%).\nKada je riječ o kandidatima Socijaldemokratske partije BiH najviše glasova za državni Parlament osvojili su Enver Bijedić (13,13%), Zukan Helez (12,74%), Mustafa Šakić (7,91%), Ermina Salkičević-Dizdarević (5,60%), Adem Mahovkić (5,48%) i Alma Muratović (5,07%).\nZlatan Begić (10,29%), Dženan Đonlagić (6,61) i Vlatko Glavaš (6,49%) su kandidati Demokratske fronte koji su osvojili najviše glasova birača.\nKada je riječ o kandidatima SBB-a najviše glasova osvojili su Ismir Jusko (12,73%), Ćamil Zaimović (9,70%) i Adisa Omerbegović-Arapović (7,56%).\nMirsad Kukić (82,50%), Mustafa H Ađulović (10.38%) i Emir Softić (9,79%) su kandidati PDA sa najviše osvojenih glasova za Parlament BiH.\nKandidati Naše stranke sa najviše osvojenih glasova su Predrag Kojović (30,34%), Amra Zulfikarpašić (9,20%) i Amela Topuz-Bajraktarević (4,80%).\nMeđu kandidatima A-SDA najviše glasova osvojili su Jasmin Emrić (42,93%) i Sadmir Škrgić (24,78%).\nKandidati HDZ-a 1990 Ilija Cvitanović (37,12%) i Pero Barabrić (10,39%) osvojili su najviše glasova za državni Parlament ispred ove stranke.\nFuad Kasumović (48,65%) je kandidat Nezavisnog bloka sa najviše osvojenih glasova.\nKada je riječ o strankama iz Republike srpske najviše glasova za Parlament BiH osvojio je SNSD, a među njihovim kandidatima najviše glasova dobili su Nebojša Radmanović (19,54%), Staša Košarac (14,50%) i Nenad Stevandić (11,35%).\nKandidati SDS-Liste sa najviše osvojenih glasova su Obren Petrović (21,64%), Dragan Mektić (16,86%) i Mirko Šarović (14,96%).\nMeđu kandidati PDP-a najviše glasova za Parlament BiH osvojili su Branislav Borenović (29,32%) i Adam Šukalo (25,28%).\nDragutin Rodić (30,41%) i Nenad Nešić (26,17%) su kandidati DNS-a sa najviše osvojenih glasova.\nKada je riječ o kandidatima Socijalističke partije za državni Parament najviše glasova dobili su Jakov Galić (14,50%) i Jelena Kurtinović (11,15%).\nKandidati SDA sa najviše osvojenih glasova u RS-u su ministar civilnih poslova Adil Osmanović (24,06%) i Dževad Mahmutović (16,07%).\nKOMŠIĆ NA HRT-u NAJAVIO TUŽBU PROTIV HRVATSKE: Kršite međunarodno pravo i sporazum Tuđman-Izetbegović o morskoj granici\nČAK 13 STRANAKA U FEDERALNOM PARLAMENTU! SDA bi mogla računati na 30, HDZ BiH 17, a SDP 16 mandata


Urbanizam i Brenesansa - (Recenzija albuma „Prazni gradovi plešu“sastava Lepša Brena) - Liman Crew\nby Liman Crew · Published 04.12.2020 · Updated 04.12.2020\nNe pokušavam da razumem ovaj album, samo slušam, osećam. Pitam se šta to u meni interferira sa pesmama sa ovog albuma, da li je to auralna anomalija, da li je to pitki melanholični kvalitetni indie-pop zvuk? Da li to moja izgubljenost u sopstvenoj unutrašnjoj beskonačnosti prepoznaje opisanu izgubljenost čoveka u spoljašnjem prostoru, čini se da jedino muzika može da nađe ovu vezu.\nNovi album sastava „Lepša Brena“ se zove „Prazni gradovi plešu“ i ima 10 pesama. Uvodna stvar „Uvod, arhitektura, intimnost“ je kao neka predivna masivna drvena izrezbarena kapija koja nas uvodi melanholični svet Arhi-pop zvuka, u tamni vilajet prostora gde nam se samo nepoznati glas javlja nudeći nam dva izbora iza kojih sledi kajanje. Odmah zatim sledi „Beton“ u suštini rekonstruisana artificijala zemlja kao grob čovekovog prirodnog odnosa sa prirodom (da su se šljunak i cement pitali ne bi se baš ovoliko spajali, o armaturi da i ne govorim). „Usamljeni kran“ opet divna metafora, divan melanholični zvuk sa predivnim lavežom i akustičnom gitarom pri kraju, ovo je baš dobra stvar, ima dosta punoće. Četrvta stvar na albumu je „Kuhinja i spavaća“ oda ličnim intimnim prostorima sa sve gipkim bas slapingom. Onda ide stvar „Velika scena Atelje 212“ toliko čudna pesma da vam se posle tri četiri slušanja mora svideti, naravno brejk sa auralnom anomalijom leže u pesmu kao limeta u mohito. Album se nastavlja u istom ritmu uz osmoipominutnu „Ljubav na krovu“ koja bi mogla na špicu za emisiju o arhitekturi. „432 matta-clark“ prilično rupičasta pesma sa ogledalima, bušilicama, bez zidova i metalnim zubima opet tražeći čovekovo izgubljeno sopstvo, ova pesma malo krivi gravitaciju. „Mostovi slobode“ je stvar koja počinje kao da je neko odmrznuo Radeta Šerbedžiju 2213. godine da odrecituje nešto, onda malo stručnih termina gde zamlišljam arhitekte koji planiraju i đuskaju u međ svoim A0 Hamerima. „Prazni gradovi“ ima deo teksta „Ne mrdaj mala tamo je opasno, ostani sa mnom hajde da zidamo“ ovo je tako ljupko pre otreznjujućeg refrena koji nosi i naslov ovog albuma. Za kraj nam dolazi „Muzej nad restoranom“ topljivi instrumental koji se pretapa u iznenadni kraj zvuka.\nUrbanizam i Brenesansa, šta da vam kažem za ovaj posluh na svet. Ovaj album predstavlja pločice mozaika unutrašnjih teško pojmljivih stanja melanholije i usamljnosti, slušajte i prepustite se zaspaloj osmici.\nTags: „Prazni gradovi plešu“Lepša BrenaNovi SadRecenzijaSKCNS\nNext story Povratak benda Sweeper sa singlom “Goodbye Farewell”\nPrevious story Ljudi u Glavi: „Folkenrolla“ od sreće do bola


Kreću predsezone: Kuda uz PCR, a kuda uz potvrdu o vakcinaciji? - KoZnaZna - Vizni režim, putovanja\nGrčka je do 19. aprila produžila dosta rigorozne mere zbog pandemije korona virusa, a nakon ovog datuma očekuje se da krene “pripremni deo sezone”.\n“Ako ovo i krene, naši građani će moći da pređu u Grčku isključivo preko prelaza u Bugarskoj i isključivo uz negativan PCR test. Dakle, još uvek neće biti implementiran dogovor o priznavanju sertifikata o vakcinaciji”, rekao je Seničić a prenosi Tanjug.\nNa pitanje da li je tačno da će Grčka refundirati troškove testiranja dece, Seničić kaže da to nije zvanično i da to nije odluka države, već predlog privatnog sektora u Grčkoj, pre svega hotelijera. “Oni na taj nacin žele da motivišu naše građane da putuju”, kaže Seničić.\nOn je precizirao da još uvek nemamo sporazum sa Kiprom o priznavanju sertifikata za vakcinaciju, tako da uz dokaz o vakcinaciji i dalje nije moguć ulazak, već samo uz negativan PCR test. U povratku je neophodan dokaz o vakcinaciji ili negativan PCR test.\n“To treba da bude odlučeno na nivou države. Verujem da će i biti usvojeno, jer se radi o zahvalnosti našim građanima zbog vakcina“, kaže Seničić.\ncovid-19, korona, leto, letovanje, more, PCR test, POTVRDA O VAKCINACIJI


Рубрика: Религија Аутор: новинарство 682 пута прочитано Датум: 22.06.2007 Одштампај\n“Gardijan” je, pozivajući se na neimenovane izvore u Londonu i Rimu, naveo da je britanski premijer, koji je pripadnik Anglikanske crkve, odlučio da preuzme katoličku veru. Bler sledeće srede napušta dužnost premijera Velike Britanije, a na tom mestu će ga zameniti sadašnji ministar finansija Gordon Braun.\nPortparol britanskog premijera i izvor iz Vatikana naveli su da Bler planira da u subotu poseti Rim. Portparol odlazećeg premijera odbio je, međutim, da komentariše tvrdnje “Gardijana” i “Dejli telegrafa” da Bler namerava da se preobrati u katoličanstvo.\n“Gardijan” navodi i da je neizvesno kada će Bler najaviti svoju odluku, ali da to verovatno neće učiniti u Rimu, već neposredno pred ili posle napuštanja funkcije sledeće nedelje.\nPozivajući se na dobro obaveštene izvore, list je naveo da je Blera za preobraćanje pripremio kapelan Kraljevskog vazduhoplovstva, koji već četiri godine održava privatne mise za porodicu Bler.\n“Dejli telegraf” piše da će Bler verovatno početi formalnu proceduru prelaska u katoličanstvo čim preda funkciju Braunu.\n“Mnogim ljudima je jasno da će se to sada dogoditi”, citirao je list neimenovanog izvora.\nBlerova supruga Čeri i njihovo četvoro dece su katolici i već neko vreme u britanskoj javnosti pominje se da bi on mogao da pređe u katoličku veru pošto preda dužnost.\nPretpostavlja se da je pokojni papa Jovan Pavle Drugi pričestio Blera 2003. tokom njegove posete Vatikanu. Sveta stolica, međutim, to nikada nije potvrdila.\nPo pitanju Blerovog preuzimanja katoličke vere, britanski zvaničnici poručuju da je premijerova vera njegova lična stvar\n22. jun 2007. Izvor: Beta\n« « Претходне вести: “Politikine” uvrede na nacionalnoj osnovi\nНаредне вести: “Fokus”: Ahtisari dobio novac za predlog o nezavisnosti » »


Sanski Most: Od zadobijenih povreda preminuo Medin Šabačkić | Krupljani.BA\nSanski Most: Od zadobijenih povreda preminuo Medin Šabačkić\nMedin Šabačkić (18), koji je teško stradao u saobraćajnoj nesreći koja se dogodila u proteklu subotu u sanskom naselju Husimovci, na žalost, preminuo je kasno sinoć od zadobijenih povreda u Kliničkom centru Banjaluka gdje je bio hospitaliziran.\nOva informacija nam je potvrđena iz pomenute zdravstvene ustanove, a istaknuto je kako tamošnji liječnici i pored velikih napora da sačuvaju život mladića nisu u tome uspjeli. Podsjećamo da je u pomenutoj saobraćajci smrtno stradao Haris Ćehić (21), dok je teško povrijeđen Amir Mehić (19). Mehić je iz Kantonalne bolnice u Bihaću prebačen na Klinički centar „Koševo“ u Sarajevo gdje će mu biti obavljena zahtjevna operacija noge. Dženaza za stradalog Ćehića predviđena je danas u poslijepodnevnim satima u Skucanom Vakufu. Mladići iz sanskog sela Skucani Vakuf vozili su se u audiju 80, koji je, krećući se velikom brzinom, skrenuo s puta i zabio se u betonski stub pored ceste. Prema izjavama očevidaca, automobil se kretao brzinom većom od stotinu kilometara na sat, a nakon udara u betonski stub vozilo je u potpunosti smrskano i deformisano.\nOvaj tragični događaj je rastužio cijeli Sanski Most, a društvene mreže su doslovno zatrpane porukama i pismima u kojima se prijatelji i poznanici opraštaju od poginulih Ćehića i Šabačkića. Iz policije su još jednom uputili apel svim učesnicima u saobraćaju da pažljivo voze i poštuju saobraćajna pravila s obzirom na to da je u posljednjih 15 dana ovo druga saobraćajka sa smrtnim ishodom na ovom putnom pravcu. Na samom putu postoji nekoliko kritičnih mjesta koja su obilježena “crnim tačkama” i na koja učesnici u saobraćaju trebaju obratiti veliku pažnju.


Objavljeno utorak, 30 oktobar 2012\nPoslovna inteligencija je 2010. godine uspostavila sistem upravljanja kvalitetom i stekla ISO 9001:2008 sertifikat. Navedeni sertifikat stekli smo za poslovne aktivnosti savetodavnih usluga i implementacije inteligentnih informacionih sistema za podršku poslovnom odlučivanju, te prodaju tih usluga i pripadajućih softverskih platformi, zadovoljavanjem visokih standarda u skladu sa normom ISO 9001:2008.\nNorma ISO 9001:2008 predstavlja kontinuirani proces koji se ne završava dobijanjem sertifikata već zahteva neprekidno poboljšavanje sistema upravljanja kvalitetom kako bi zadovoljili zahteve kupca, zakonske i propisane zahteve primenjive na proizvode i zahteve same organizacije.\nDanas, u svetu velikih promena, u potrazi za poverenjem i kvalitetom bilo usluge ili rešenja želimo našim dosadašnjim kao i budućim korisnicima, usklađivanjem sa normom ISO 9001:2008 jasno da poručimo da je kvalitet naše strateško opredjeljenje i odgovornost.\nUpravljanje kvalitetom, za nas predstavlja trajan proces i obuhvata celu firmu. Stoga je za nas od izuzetne važnosti da svaki naš zaposleni bude upoznat sa sistemom kvaliteta i da svakodnevno radi na unapređivanju i podizanju kvaliteta naših usluga sa ciljem što boljeg prepoznavanja, udovoljavanja zahtevima i očekivanjima naših sadašnjih, ali i budućih korisnika.


Naklon majstoru - Dibala da uči od Srbina, a "Ljaja" od "Malog Bude" - Sportske.net\nNaklon majstoru - Dibala da uči od Srbina, a "Ljaja" od "Malog Bude"\nKada ovo kaže takav maestro, onda je jasno šta je Srbija imala i ima u svojim redovima!\nJuve će na drugom mestu morati da potraži Bufonovog naslednikaIguaina napalo i "Belo pero", Miha za "vađenje"!Donaruma odbio najveći klub na svetu i potvrdio, u ova dva nikada neće otići!Juve ga se plaši, "Ljaja" zaboravio prošlost!Juve ga se plaši, "Ljaja" zaboravio prošlost!\nĐanfranko Zola je tokom svoje karijere važio za odličnog izvođača slobodnih udaraca, pa je sada Italijan iskoristio priliku da prokomentariše kako to rade današnje zvezde.\nPrvi na tapetu je svakako bio maestralni Paulo Dibala, koji je nezaustavljiv ove sezone u dresu Juventusa i koji je već pokazao da ume izuzetno dobro da izvede direktan slobodan udarac.\n"Dibala ima direktan šut, putanja lopte nakon njegovog udarca podseća me na trajektoriju koju su imale lopte Danijela Fonseke, mog saigrača iz Napolija. Dibala ima fantastičnu levicu. Lopta odlazi od njegovog stopala neverovatnom brzinom pa golman mora da pogađa u koji će ugao otići. Ukoliko ne pogodi, biće to težak zadatak za njega.\nPaulo može da postane jedan od najboljih izvođača slobodnih udaraca. Vreme je na njegovoj strani", rekao je Zola.\nOn se osvrnuo i na svoje idole kada je izvođenje slobodnjaka u pitanju, a dao je i savet mladog Argentincu iz redove Juventusa.\n"Ja sam najpre učio gledajući Platinija, potom sam se prebacio na Maradonu i Zika. Dibala takođe mora da pronađe nekog koga će pratiti. Kako je levonog, da sam na njegovom mestu, ja bih gledao di-vi-dije Siniše Mihajlovića. On je bio izvanredan i mogao je da pogodi sa nemogućih razdaljina", dodao je Zola.\nMihajlović je sada trenera Torina i nije tajna da je pomagao svojim saigračima kod izvođenja slobodnih udaraca.\n"Ljajić nije toliko dobar u izvođenju prekida, ali nekako uvek pronađe tu neverovatnu trajektoriju. Kada pričamo o stilu, njegovi slobodnjaci me podsećaju na Bađove", izjavio je Zola.\nOn je dodao i da je prema njegovom mišljenju najbolji izvođač slobodnih udaraca na svetu, u ovom trenutnku, vezista Juventusa Miralem Pjanić.\n"Najbolji izvođač slobodnih udaraca je trenutno Pjanić. On je verovatno igrač u kojem se najviše pronalazim. On ipak šutira malo jače nego što sam ja to radio, ali moji šutevi su bili izuzetno precizni. Kada bih napravio kontakt sa loptom i onda pogledao gore, odmah bih znao da li ću pogoditi ili ne. Prvo postignem gol očima pa tek onda stopalima.\nNajopasniji Pjanićev slobodnjak je sa oko 10 metara udaljenosti od kaznenog prostora", rekao je Italijan.\nOn je dodao i jedan fantastičan predlog za kraj.\n"Mogli bismo da napravimo takmičenje u slobodnjacima, Argentina protiv Italije. Dibala i Maradona protiv mene i Andree Pirla. Spektakularno", izjavio je Zola, oduševljen svojom idejom.


Vlada KS o kvaliteti zraka: Glavni problemi energetika, saobraćaj, buka… – Haber.ba\nVlada KS o kvaliteti zraka: Glavni problemi energetika, saobraćaj, buka…\nNa hitnoj sjednici Skupštine Kantona Sarajevo u toku je rasprava zastupnika o problemima zagađenosti zraka.\nSkupstina Kantona Sarajevo - Fokus.ba\nPrezentirana im je Informacija o kvaliteti zraka u Kantonu Sarajevo u kojoj su kao okolišni problemi koji utiču na kvalitet zraka identifiikovani: energetika, saobraćaj i infrastruktura, upravljanje kvalitetom zraka i buka, piše “Fena”.\n“Upravljanje kvalitetom zraka podrazumijeva rad na prevenciji, a da bi imali prevenciju morali bi imati prave podatke o zagađenosti zraka. Iz svega što smo čuli proteklih dana je to da ova vlada nije prikupila prave podatke i nema kapacitet da na pravi način analiziramo ono što se dešava u zraku”, rekao je mandatar za sastav nove vlade KS Edin Forto iz Naše stranke.\nZastupnicima nove skupštinske većine obratili su se aktuelni premijer KS Adem Zolj i kantonalni ministar prostornog uređenja, građenja i zaštite okoliša Čedomir Lukić, koji su ukazali na provedbu aktivnosti definisanih u Planu interventnih mjera, te podsjetili na zakonski okvir i institucije koje su nadležne za praćenje zagađenosti zraka.\nUz konstataciju da na ovaj problem najviše utiču individualna ložišta, ministar Lukić uputio je zamjerku Federalnom hidrometerološkom zavodu u smislu da je najslabija karika i da nije osposobljen da daje prognoze koje su potrebne Kantonu Sarajevo prije svega za niže nadmorske visine, u donjem dijelu kotline.\n“U posljednjih sedam godina budžet za novu opremu bio je nula, a u posljednjih 30 godina zaposlena je jedna osoba u Odsjek za kvalitetu zraka. Ono što je potrebno za kvalitetan input podataka za zagađenje zraka veoma je nezahvalno raditi sa ovakvim kapacitetom ljudi. Pravimo dosta solidnu vremensku prognozu”, izjavio je Enis Omerčić iz Federalnog hidrometerološkog zavoda.\nGovoreći o inspekcijskim djelovanjima u pogledu sprječavanja zagađenosti zraka direktor Uprave za inspekcijske poslove Fahir Halilović kazao je da su pojačani inspekcijski nadzori od 3. septembra, ali da inspekcija, između ostalog, nije nadležna za mjerenje prljavih čestica (prahova) u ugostiteljskim objektima.\nRazlog leži u tome što “je Uprava za inspekcijske poslove nadležna za ložišta od 50 ii više kilovata”.\n“Ako nemate koncentraciju praha nemate glavne informacije. Kada biste ušli u određene objekte poput ćevabdžinica grantujem da bi imali povišene vrijednosti prahova, koji imaju veliki utjecaj na zdravlje čak i u smislu steriliteta”, kazala je zastupnica Jasmina Bišćević-Tokić.\nO stanju i uzrocima zagađenja zastupnicima je govorio član Komisije za rješavanje problematike prekomjernog zagađenja zraka Plamenko Tais navodeći da se Kanton Sarajevo ukoliko želi čist zrak, između ostalog, mora riješiti vozila starijih od 25 godina.\n“Također, sistemskim mjerama potrebno je značajno smanjiti emisije, prvo iz individualnih ložišta, a zatim i one emisije koje nastaju sagorijevanjem čvrstih goriva. A emisije iz saobraćaja i industrije trebamo riješiti kroz državne zakone, kao i eko-testove koji trebaju biti obavezni za sva vozila”, zaključio je Tais.\nTeme:izdvojeno, Sarajevo, sjednica, Vlada KS, zagađenost zraka


Husović: Nakon stabilizacije krize ubrzati dinamiku proširenja Evropske unije | Aktuelno\nOn je kazao da je uvjeren da EU prepoznaje zrelost koju je Crna Gora pokazala, angažujući sve svoje kapacitete u doba jednog teškog i po mnogo čemu nepoznatog izazova\nPredsjednici političkih stranaka koje su članice Evropske narodne partije (EPP), te šefovi vlada i država zemalja regiona učestvovali su danas na video konferenciji o Zapadnom Balkanu čiji je organizator bio predsjednik EPP Donald Tusk. Bošnjačku stranku, koja je jedina partija iz Crne Gore članica Evropske narodne partije, predstavljao je predsjednik Rafet Husović.\nHusović je iskazao je zahvalnost EU za podršku Crnoj Gori u najtežim trenucima borbe protiv virusa COVID19, naglasivši da je evropska solidarnost pokazana na djelu.\n„Naši zdrastveni radnici, ali i vojska, policija, komunalne službe, socijalni radnici i kompletna administracija je bila na visini zadatka i danas već možemo reći da smo krizu stavili pod kontrolom“, kazao je predsjednik BS.\n„Pristupanje Sjeverne Makedonije NATO savezu znači dodatnu stabilnost i sigurnost u našem regionu. Ova zemlja je pristupila i pregovorima sa EU, što je takođe pozitivan signal i rekao bih, ispravljena greška EU iz oktobra 2019. godine. Dodatno, zeleno svjetlo za početak pristupnih pregovora sa Evropskom Unijom dobila je i naš susjed Albanija“, istakao je Husović.\nSve ovo građane u Crnoj Gori raduje, dodao je Husović, dajući nam uvjerenje da je i naš spoljno-politički kurs svih ovih godina bio ispravan.\nHusović je zaključio da Bošnjačka stranka, kao članica vladajuće koalicije, reformskim procesima daje punu podršku, aktivno sudjelujući u njihovom sprovođenju.\nTusk je u svom uvodnom izlaganju kazao da je prioritetno važna zajednička borba protiv virusa, uz izražen duh solidarnosti, naglašavajući važnost istinitosti informacija tokom krize.\nPredsjedavanje Hrvatske Vijećem Evropske unije u prvoj polovini ove godine, uprkos pandemiji izazvanoj novim korona virusom, biće obilježeno nastojanjima da politika proširenja EU ostane jedan od prioriteta- kazao je u svom izlaganju predsjednik Vlade te zemlje Andrej Plenković.


Ubuduće bez dugog prekida vodosnabdevanja - Novi Sad\nUbuduće bez dugog prekida vodosnabdevanja\n14:01:00 18.01.2019, Komentara: 0\nNovi Sad - JKP „Vodovod i kanalizacija“ saopštava da ubuduće ne bi trebalo da dolazi do dugog nestanka vode usled kvarova na električnoj mreži.\nNaime, u ovom preduzeću objašnjavaju da je u poslednjih godinu dana često dolazilo do havarija na elektro-mreži, te se dešavalo da prestane sa radom i Fabrika vode, iz razloga što pumpe rade na elektro-pogon. U tim situacijama dolazilo je nekad do kratkotrajnih, a nekad i višesatnih prekida u vodosnabdevanju jer je JKP „Vodovod i kanalizacija“ zavisilo od brzine operativnosti radnika Elektrodistribucije koji su zaduženi za otklanjanje havarije.\nKako bi se problemi ovog tipa u budućnosti izbegli ili bar sveli na minimum, JKP „Vodovod i kanalizacija“ je, u saradnji sa Javnim preduzećem „Elektroprivreda Srbije“, u septembru prethodne godine uvelo novi sistem automatskog prekopčavanja napajanja Fabrike vode, koji je do sada tri puta uspešno testiran.\nU saopštenju se navodi da se Fabrika vode snabdeva električnom energijom iz više pravaca i u slučaju da dođe do prekida u isporuci na jednom vodu, sistem se automatski, u roku od maksimalno četiri sekunde, prebacuje na sledeći aktivan vod. U toku te četiri sekunde pumpe prestaju sa radom i opada nivo vode u bunarima što za posledicu ima privremeni pad pritiska u celoj distributivnoj mreži. Kada se napajanje ponovo uspostavi, tačnije kada se sistem prebaci na aktivan vod, potrebno je minimum 20 minuta da se pokrene Fabrika vode, a maksimalno sat vremena da se sistem vodosnabdevanja stabilizuje. Na žalost, nakon havarije bilo koje vrste, voda ne može u momentu da stigne do građana, dok struja ili gas mogu, jer neki parametri, kao što su hidraulika ili pritisak, moraju biti ispoštovani.\nOvakav sistem automatskog prekopčavanja mnogo je sigurniji i uspešniji od agregata jer, na prvom mestu, vreme reakcije kod agregata iznosi 10-15 minuta i sistemu bi, samim tim, trebalo duže vremena da se stabilizuje. Nadalje, agregat tog tipa morao bi da bude ogromnih dimenzija, ekološki je vrlo problematičan zbog korišćenja određenih fosilnih goriva, njegovo održavanje bi bilo veoma skupo i iz tih razloga nigde u svetu se ne koristi.\nOno što je važno napomenuti jeste da zgrade koje nemaju hidrofor mogu privremeno ostati bez vode i u slučaju kratkotrajnog pada pritiska. Naime, u situacijama redovnog pritiska (2,8-3 bara) voda iz distributivnog sistema može da dosegne visinu do 30 m i u zgradama bez hidrofora, što u slučaju kada pritisak padne i za samo 1 bar smanjuje visinu pritiska za više od 10 m.


Ditman: Nema novih uslova za Srbiju kada je reč o Kosovu\n„Podršku pružamo dijalogu, ali pre svega reformama u Srbiji, naročito u okviru Poglavlja 23“, kazao je Ditman za današnji Blic.\nUpitan da li će Srbija na kraju evropskog puta morati da prizna nezavisnost Kosova, Ditman je rekao da je zajednički pregovarački okvir sasvim jasan i da je cilj „sveobuhvatna normalizacija odnosa u obliku pravno obavezujućeg sporazuma“. „Pored toga, novih uslova nema“, rekao je Ditman. Govorći o odnosu Srbije i Rusije, Ditman je kazao da „što se dalje i snažnije integriše, Srbija mora sve više da preuzima zajedničke spoljnopolitičke stavove EU“.\n„Na kraju procesa u trenutku pristupanja to mora u potpunosti da važi“, naveo je nemački ambasador.